Kannda mükafat alan azəbaycanlı rejissorun ən məşhur filmi\n09:00 18 Aprel 2020 7286 dəfə oxunub\nKulis.az Süleyman Rəhimovun “Mehman” povesti əsasında çəkilən “Qanun naminə” filmini təqdim edir.\nSüjet: Hadisələr 1930-cu illəri əhatə edir. Əsərin əsas qəhrəmanı gənc Mehmandır. Mehman məktəbi uğurla başa vurandan sonra universitetin hüquq fakültəsinə daxil olur. Ali məktəbi fərqlənmə diplomu ilə bitirən Mehman elmi iş götürür. Müəllimi, professor Məlikzadə də sevimli tələbəsinin hüquq nəzəriyyəsi ilə məşğul olmasının tərəfdarıdır. Ancaq Mehman elmi tədqiqatının daha əhəmiyyətli olması üçün təcrübə toplamağı qərara alır. Və ucqar rayonlardan birində prokuror olmağı seçir. O, ailənin tək qızı, ərköyün böyümüş Züleyxa ilə evlənir. Arvadı və anası Xatunla rayona yola düşür. Mehmanın getdiyi rayonda siyasi-ictimai vəziyyət mürəkkəbdir. Ondan əvvəl rayona göndərilən prokurorlar işlərinin öhdəsindən gələ bilməyiblər. Mehman burada icraiyyə komitəsinin sədri Kamilovla, müstəntiq Murtuzovla, prokurorluğun xidmətçisi Qaloşlu adamla, anbardar Məmmdəxanla və başqalarıyla mübarizə aparmalı olur. O, haqsız tutulanları azad edir, həqiqi cinayətkarları isə həbsə alır. Qaloşlu adam Mehmanı ləkələməyin yollarını axtarır. Əlaltıları ilə birgə, onun daş-qaşa meyilli olan arvadı Züleyxanı qurban seçirlər. Bunun üçün Qaloşlu adam Züleyxaya qızıl saat bağışlayır. Qaloşlu adamın qohumu Məmmədxan isə kənd klubunun dram dərnəyində aktrisalıq edən arvadı Balışı qısqanclıq zəminində öldürür. Mehmanın cinayəti ört-basdır etməsi üçün Qaloşlu adam onu qızıl saatla şantaj edir. Qızıl saat məsələsindən xəbərdar olan Mehman arvadına sərt reaksiya verir və saatı qaytarmasını tələb edir. Şantaja baxmayaraq Mehman yolundan dönmür, günahkarları həbsə alır. Əsər Mehmanın mübarizə prosesinin davamlı olacağını göstərən sonluqla bitir...\nƏsər 1968-ci ildə rejissor Muxtar Dadaşov tərəfindən “Qanun naminə” adı ilə ekranlaşdırılıb. Muxtar Dadaşov milli kino tariximizdə əhəmiyyətli yer tutan onlarla sənədli filmin müəllifidir. Hələ on bir yaşından – 1924-cü ildən ilk Azərbaycan Dövlət Akademik Dram Teatrının müxtəlif tamaşalarda uşaq rolları, daha sonra Cəfər Cabbarlının “Sevil” pyesinin ilk tamaşasında Gündüzü oynayıb. 1929-cu ildə türk uşaq teatrının aparıcı aktyoru olub. Onun "Sovet Azərbaycanı" sənədli işi isə 1951-ci ildə Kann kinofestivalında “elmi-kütləvi və pedoqoji filmlərə görə” münsiflər heyətinin xüsusi mükafatına layiq görülüb. Sovet Azərbaycanının 30 illiyinə ithaf olunmuş bu kinohekayədə ölkənin iqtisadi-mədəni quruculuğundan danışılır.\nİkinci Dünya müharibəsi dövrünün kinoxronikasının yaradılmasında xüsusi xidmətləri olan M. Dadaşov həm də istedadlı operator idi. 1942-ci ildə faşistlərin Sovet İttifaqı ərazisində törətdiyi cinayətləri araşdıran xüsusi dövlət komissiyası yaradılır. Azərbaycandan operator kimi M. Dadaşov və İsmayıl Əfəndiyev ( İ. Əfəndiyev “Arşın mal alan”ın 1945-ci il versiyasında Süleyman, “O olmasın bu olsun”da Həsənqulu obrazlarını oynayıb) bu komissiyanın tərkibində fəaliyyət göstərir, lazımi kadrları çəkirlər. Kadrlarda faşistlərin Şimali Qafqazda törətdikləri vəhşiliklərdən, bu cinayətləri təhqiq edən dövlət komissiyasının fəaliyyətindən danışılır. Onun 1943-cü ildə lentə aldığı “Almanların Şimali Qafqazda vəhşilikləri” sənədli filmi dəlil kimi məşhur Nürnberq məhkəmə prosesində göstərilir. Bundan başqa M. Dadaşov azərbaycanlıların arxa cəbhədəki fəaliyyətindən, Bakının ətrafında düşmən tanklarının hücumunun qarşısını almaq üçün müdafiə istehkamlarının qurulmasından bəhs edən “Bakı döyüşür” (1944), İkinci Dünya müharibəsi illərində İran Azərbaycanındakı mövcud vəziyyəti anladan “Arazın o tayında” (1947) kimi maraqlı sənədli filmlərin müəllifidir.\n“Qanun naminə” Muxtar Dadaşovun rejissor kimi bədii kinoda debüt işidir. Bədii mətnin əsas ideya-problematikası saxlansa da, ümumən, süjet xeyli dəyişikliklərə məruz qalaraq yığcamlaşdırılıb. Povestdə Mehmanın məktəbi bitirməsi, onu əhatə edən mühitin təsviri, daha sonra universitetə daxil olması, prfoessor Məlikzadə ilə münasibəti, Züleyxayla yaxınlaşması geniş yer tutur. Ssenaridə bunlarla yanaşı, Məlikzadənin qızı Dilguşə, Züleyxanını xalası Katibə, Mehmanın atasının dostu Mirzəoğlu obrazları, qəhrəmanın Bakıya yenidən gəlişi və s. səhnələr ixtisar edilib. Əsərdə sevgi münasibətlərinin, ailə qurmaq təşəbbüsü Züleyxadan gəlir. Mehman isə qızın sevgisini soyuq qarşılayır və ondan qaçmağa çalışır. Filmdə personajların xatirələrində əksi-münasibətlərin istilyi, qarşılıqlı olması göstərilir. Nəhayət, ən kəskin dəyişiklik Mehmanın povestdə sağ qalması, mübarizəsinin davamlı olması, filmdə isə onun qolçomaqlar tərəfindən öldürülməsidir.\nƏslində Süleyman Rəhimovun 1944-cü ildə yazdığı “Mehman” povesti sosrealizm estetikasında, plakat üslubundadır. Əksər dialoqlarda pafos, şüarçı ritorika əsərin bədii əhəmiyyətini, emosional təsirini azaldır. Yazıçı Mehman obrazının sarsılmazlığını, prinsipiallığını lazım olduğundan artıq ideallaşdırır, üstəlik, onun didaktik, poetik nitqi səmimi səslənmir, həyatiliyinə kölgə salır. Rejissor isə mümkün qədər Mehmanı ideallıqdan arındırmağa çalışır, sxematik, hisslərini gizlədən, introvert Mehmanın əvəzinə filmdə romantik, sarsılmağı, məyus olmağı bacaran, normal həyatda adi adamlar kimi danışan qəhrəmanı görürük. Mehman obrazı müəyyən mənada həm də osetinli aktyor Bimbolat Vatayevin güclü, parlaq fakturası və onu səsləndirən Şahmar Ələkbərovun hesabına yaddaqalan oldu.\nJanrca dram, kriminal, triller elementlərini özündə ehtiva edən “Qanun naminə” vizual təhkiyə baxımdan ən maraqlı filmlərimizdən biridir. Müəyyən didaktiklik olsa belə, o, kinematoqrafik məziyyətlərin sayəsində ört-basdır olunur. Film cinayət hadisəsinin baş verəcəyini eyhamlaşdıran qaranlıq kənd mənzərəsi, əndişə aşılayan musiqi ilə başlayır. Sonrakı kadrda Mehmanla Züleyxanın (Flora Kərimova) isti, nikbin ailə tablosunun göstərilməsi ilk görüntünün tonallığını əsaslandırmır. Və qəfildən xoşbəxt ailə mənzərəsini pəncərəyə çırpılan daşın, “Rədd ol buradan!” yazılan kağız parçasının yaratdığı gərginlik, qorxu ilk kadra bəraət verir.\nEkspozisiyada fonda görünən pionerlər, çalışan kəndlilər, uşaq bağçası ilə dövrün mənzərəsi yaradılır. Müəllif personajların daxili məzmununu, niyyətini açıqlayan rakurslar edir: müstəntiq Murtuzov turnikdən yellənən Mehmanın baxış bucağından, daha sonra isə yuyunanda üzündən süzülən su damcılarından göstərilir. Bu zaman Murtuzovun (Mustafa Mərdanov) təhrif olunmuş portret ilə onun iç dünyasına nüfuz olunur. Əksər epizodlardakı kölgə və işığın kontrastı qəhrəmanın mübarizəsinin çətin olacağını, qarşılaşacğı təhlükəni vizuallaşdırır və əhvalatı həyəcanla yükləyir. Maraqlı epizodlardan biri Mehmanın küləkli havada qaranlıq otaqda qəfil səsdən diksinərək, çaxmaq daşını yandırmaqla gələnin kimliyini müəyyənləşdirməsidir. O, çaxmaq daşını yandırdıqca əcaib üzlü Qaloşa (Rza Təhmasib) bir addım daha yaxınlaşır və belə bir dinamik kompozisiya konfliktin güclü təsvir həllini verir. Ümumiyyətlə, rejossor sözsüz, çoxmənalı təsvirlərdən çox yararlanır. Onu əksər hallarda Mehmanla Qaloşun münasibətlərinə tətbiq edir. Misalçün, Qaloşun iblisanə təbəssümü ilə Mehmanın səmimi gülümsəməsi qarşı-qarşıya qoyulur. Açıq, birbaşa təsvirlərlə, tekstlə vurğulamasa da mübarizə əsasən iki personaj Mehmanla Qaloş arasında baş verir. Qaloş əks cəbhənin ümumiləşmiş obrazı kimi çıxış edir. Paralel montajla kəskin kontrastlar yaradılır: Mehmanın yoxsul kabineti ilə Kamilovun (Adil İsgəndərov) işıqlı, geniş kabineti, hamam səhnəsində var-dövlətə həris iki qadının Zərintacın (Nəcibə Məlikova) Züleyxa ilə maddiyyatçı söhbəti ilə dağ yolunda Mehmanın Səməd Vurğunun “Azərbaycan” şeirini səsləndirməsi və s.\nUğurlu vizual həlli olan epizodlardan biri Mehmanın iş otağında Qaloşun əhənglədiyi divarda (və bu əhənglənmiş divar kinoteatr ekranı effektini verir) həbs olunanların portretlərinin peyda olması, Mehmanın onları dindirməsidir. Züleyxanın yuxuda zəncirli qızıl saatın əqrəbləri arasında qaçması, Qaloşun ovcundakı saatın zəncirinin dar ağacına çevrilməsi və Mehmanın kiçilmiş formada ondan sallanaraq xilas olmaq cəhdi kimi səhnələrlə, rejissor əhvalatı eyni zamanda sürreal qatda işləyir. Zərintacın evinin həyətində onun üzünə çırpılan, haram yolla qazanılan pulların birdən-birə havaya sovrulması, ona göndərilən “ilahi cəza” təsiri bağışlayaraq epizoda mistik ab-hava gətirir. Kəndirdən asılmış Balışın (Janna Smelyanskaya) kölgəsinin görünməsi kölgə teatrı estetikasındadır. Məşqə gedən ağ kəlağayılı, işıqlı üzü olan Balışa qara çadralı arvadların tənə vurması yeniliklə köhnəliyin toqquşmasının koloritli təsviridir. Qonşuların evində ziyafət təşkilini görəndə, qəzəbdən Mehmanın başı hərlənir və kamera hər personaja ani baxışıyla, onların gerçək niyyətini tutur. Rejissor portret planlara çox yer verməklə dövrün obrazlar silsiləsini yaradır.\nHərçənd, bir epziodda “Mehmanın Vahidovla (Rza Əfqanlı) katibin kabinetindəki söhbətində birdən-birə “Çapayev” filminin arxa divarda görünməsi məkan məntiqinə cavab vermədiyindən çaşqınlıq yaradır”. (Aydın Dadaşov) Və “Kommunist” qəzetinin 1969-cu il 7 may tarixli “Olmasın gərək” məqaləsində Mehdi Məmmədov filmin finalını tənqidində haqlıydı: “Povestdə Mehman öz düşmənlərini qansız-qurbansız ifşa edir, Qaloşlu Adamı dərhal həbsə alır. Filmin müəllifləri isə özgə final axtarmış, daha dinamik, daha dramatik hadisələrə bir epizodla yekun vurmuşlar. Rejissor və operator tərəfindən öz-özlüyündə gözəl işlənən bu epizod heyif ki, dramaturji inkişaf mənasında hazırlanmamışdır. Son kadrlarda (yeni cavan prokurorun gəlişi səhnəsində) filmin ruhuna uymayan plakat tərzi bu təsiri bir qədər zəiflətmişdir”.\nSsenarini əvvəlcə Süleyman Rəhimov Firudin Aşurovla birgə yazsa da, “Azərbaycanfilm” kinostudiyasının rəhbərliyi tərəfindən bu versiya qəbul olunmayıb. İsaq İbrahimovla redaktor Əhmədağa Qurbanovun imzaladıqları rəydə ssenari barədə deyilir: “Povestdəki aktual məsələlər kinematoqrafiyaya xas olan təsvir vasitələri ilə əks etdirilməmiş, kino dilində tam dolğunluğu ilə ifadə olunmamışdır. Əksinə mexaniki ixtisar da bir qədər bayağılaşdırılmış şəkildə verilmişdir. Bu da hər şeydən əvvəl ondan irəli gəlir ki, ssenarinin müəllifləri, müqaviləyə əsasən povestin motivlərindən istifadə edib bu günkü həyatımızla əlaqədar olan yeni kinossenari yazmaqdansa əsəri sadəcə ixtisar etmişlər; bəzən hətta bütöv epizodlar belə povestdə olduğu kimi ssenariyə köçürmüşlər. Cəsarətlə demək olar ki, kinossenarinin ideya-bədii səviyyəsi povestdən qat-qat aşağıdır”. Bu səbəbdən ssenarini Muxtar Dadaşov moskvalı Maro Erzinkyanla birgə yazır.\nFilmin operatoru Əlihüseyn Hüseynov, bəstəkarı Fərəc Qarayevdir.\nMaraqlı bir faktı da deyim ki, Balış rolunu oynayan Janna Smelyanskaya Bimbolat Vatayevin həyat yoldaşı idi.


Siyasət 28 Sentyabr 2021 12:09 (UTC+04:00)\nTrend-in məlumatına görə, bunu Prezident İlham Əliyev Türkiyənin Anadolu Agentliyinə müsahibəsində "Zəngəzur dəhlizi Ermənistanın normallaşma əlaqələrinə başlaması üçün bir şərtdirmi?" sualını cavablandırarkən deyib.\n"Noyabrın 10-da imzalanmış Bəyanatda təsbit edilir və Ermənistan öz üzərinə bu öhdəliyi götürüb. Birincisi, əgər o, bu öhdəliyi icra etməyəcəksə, onda hansı normallaşmadan söhbət gedir? İkincisi, Ermənistanda, - yenə də qayıdıram əvvəlki fikirlərimə, - postmüharibə dövrünü çox düzgün təhlil etməlidirlər. Artıq vəziyyət tam fərqlidir. İndiki durum güc nisbətini açıq-aydın göstərir. İşğal dövründə də bilirdik ki, bizim imkanımız nədir, Ermənistan ordusunun imkanı nədir. Biz bilirdik ki, balansı öz xeyrimizə çoxdan dəyişdirmişik. İndi bunu bütün dünya görür. Ona görə indiki şəraitdə mən hesab edirəm ki, Ermənistan Azərbaycanla münasibətləri normallaşdırmaq üçün daha çox səy göstərməlidir. Çünki onlar üçün bu, önəmlidir. Biz bunsuz da yaşaya bilərik, necə ki, yaşamışıq, indi də yaşayırıq. İndi daha yaxşı yaşayacağıq. Çünki o böyük əraziyə yenə də sahib olduq, öz doğma torpağımıza qayıtdıq. Onların durumu daha da pisləşdi. Ona görə daim münaqişədə olmaq, qonşularla əsassız, saxta tarix əsasında gələcək əlaqələri planlaşdırmaq çox yanlış bir addımdır. Ermənistan maraqlı olmalıdır ki, ilk növbədə, Türkiyə ilə əlaqələri normallaşdırsın, eyni zamanda, Azərbaycanla münasibətləri normallaşdırsın. Türkiyə və Azərbaycanla öz sərhədlərini müəyyən etsin, delimitasiya, demarkasiya aparılsın. Onlar buna çox maraqlıdır, nəinki biz. Çünki bu olmasa, deməli, sərhəd yoxdur. Bilirsiniz indi Ermənistanda və bəzi xarici siyasətçilər bizi ittiham edirlər ki, biz Ermənistanı işğal etmişik. Birincisi, bu, yalandır. İkincisi, bəs Ermənistan bizim əraziləri işğal edəndə niyə səsinizi qaldırmırdınız? Niyə gözünüzü yumurdunuz? Otuzillik işğal dövründə bizim bütün tarixi, dini abidələrimiz yerlə bir edildi. Bütün binalar söküldü. Bunu görmürdünüz? Minsk qrupunun həmsədrləri dəfələrlə orada olublar, Ağdamda da olublar, Kəlbəcərdə də olublar, Füzulidə də, Cəbrayılda da, görmürdülərmi?


21/01/2019 - 18:11 2 104 0 0\nBakı Ağır Cinayətlər Məhkəməsində mənimsəmədə ittiham olunan “Azərbaycan Beynəlxalq Bankı” ASC-nin İdarə Heyətinin sabiq sədri Cahangir Hacıyev, onun bacanağı İsmayıl Hidayətzadə, sabiq deputat Dünyamin Xəlilov, Camal Həsənov, Sərxan Rəsulov, Natiq İmanov, Samir Hacıyev, Təbriz Əbdülhəmidov, Mahir Qafarov, Sadıx Murtuzayev, Tərlan Məhərrəmov, Fəxrəddin Heybətov, Ramin Əhmədov, Fariz Muradov, Səlahəddin Qədirov, Erxan Cavad, Arif Ramazanov, Navai Şirinov, Svetlana Əsədullayeva, Arif Mədətov, Adil Mikayılov, Ramis Kərimovun cinayət işi üzrə məhkəmənin hazırlıq iclası keçirilib.\nVirtualaz.org-un xəbərinə görə, hakim Faiq Qəniyevin sədrliyi ilə keçirilən prosesdə təqsirləndirilən şəxslərin anket məlumatları dəqiqləşdirilib. Hakim rus və ingilis dillərində tərcüməçi kimi Camal Bədəlovun iştirak edəcəyini bildirib. Qeyd edək ki, C.Bədəlov ibtidai istintaq zamanı da tərcüməçi qismində çıxış edib.\nAnket məlumatları dəqiqləşdirilən zaman barəsində həbs qətimkan tədbiri seçilməyən Arif Ramazanov qeyd edib ki, keçmiş “Simurq” klubunun vitse-prezidenti və Zaqatala Olimpiya Komplesinin rəhbəri vəzifəsində çalışıb.\nZərərçəkmiş qismində “Azərbaycan Beynəlxalq Bankı”ASC, Vergilər Nazirliyi və “Aqrarkredit” bank tanınıb.\nDaha sonra C.Hacıyev dövlət tərəfindən ona təyin olunmuş vəkildən imtina edib və məlum olub ki, sabiq sədrin hüquqlarını vəkil Fariz Namazlı müdafiə edəcək.\nVəkil F.Namazlı müdafiə etdiyi şəxsin şüşə qəfəsdən çıxarılaraq onun yanında əyləşdirilməsi ilə bağlı vəsatət qaldırıb. O, bunun müdafiə etdiyi şəxsin hüquqlarının keyfiyyətli şəkildə həyata keçirilməsi üçün vacib olduğunu vurğulayıb.\nVəkilin digər vəsatəti cinayət işi üzrə icraata xitam verilməsi ilə bağlı olub. Həmçinin, vəkil C.Hacıyevin telefon danışıqlarınıa qoyulan qadağa ilə bağlı Bakı İstintaq Təcridxanasına məktub göndərilməsini istəyib.\nC.Hacıyev iki vəkili olduğunu, vəkillərindən birinin fəaliyyətinə xitam verildiyini, cinayət işi materialları ilə özü tanış olmaq qərarına gəldiyini məhkəmənin diqqətinə çatdırıb. O, dörd aydır ki, telefon danışıqlarının nəzarətə götürüldüyünü də vurğulayıb.\nHakim isə hansısa məhdudiyyət barədə heç bir sənəd olmadığını bildirib:“Hazırlıq iclasında biz ittihamı müzakirə etmirik. İş məhkəmə baxışına verildikdən sonra sübütlar araşdırılır və qiymət verilir”.\nDövlət ittihamçısı vəsatətlərin təmin olunmamasını istəyib. Hazırlıq iclası yanvarın 24-də davam etdiriləvək.\nQeyd edək ki, rəsmi məlumatlara əsasən, aparılmış istintaqla 2001-2015-ci illərdə “Azərbaycan Beynəlxalq Bankı” ASC-nin İdarə Heyətinin sədri vəzifəsində işləmiş C.Hacıyevin göstərişləri əsasında ayrı-ayrı ölkələrdə yaradılmış hüquqi şəxslərlə real dəyəri olmayan sadə veksellərin alqı-satqısına dair 3,4 milyard ABŞ dolları və 987 milyon avro məbləğində (müvafiq dövrün məzənnəsi ilə 3,8 milyard manat) müqavilələr bağlanılaraq qanunsuz veksel əməliyyatları aparılmasına dair əsaslı şübhələr müəyyən edilib.


APARICI XOŞQƏDƏM POLİSƏ ÇAĞIRILDI – YENİLİK.AZ\nUnikal.org-un etibarlı mənbədən əldə etdiyi məlumata görə, daxili işlər naziri Ramil Usubov baş verən hadisə ilə bağlı məsələni şəxsi nəzarətinə götürüb. Artıq bu məsələnin araşdırılması üçün konkret tapşırıqlar verib. Cinayət Məcəlləsinin 125-ci maddəsi ilə (özünü öldürmə həddinə çatdırma) iş başlanıb və araşdırma aparılır.\nQeyd edək ki, bir müddət əvvəl sevgilisi ilə Azərbaycana gələn qazaxıstanlı qızın Bakıda öldürüldüyü üzə çıxıb. Bir neçə gün əvvəl Qazaxıstanda yaşayan şəxslər “Xəzər” televiziyasına müraciət edərək ailə üzvləri, 1985-ci il təvəllüdü Atsubayeva Ayqul Almaz qızının mayda Bakıya gəldiyini, daha sonra ondan xəbər ala bilmədiklərini bildiriblər.\nCəlilabad rayonunda 2 gün əvvəl baş verən si...\nXƏSTƏXANADA ANAMI ÖLDÜRÜB ÜZÜYÜNÜ ÇIXARIBLAR-ŞOK İDDİA\n2 aya yaxındır ki, 53 yaşlı Xəzanə Əliyeva ...


Bioloqlar: İnsan orqanizmi su istehlakında primatlardan xeyli qənaətcildir - Xəbərlər - Biologiya və Tibb Elmləri Bölməsi\nBioloqlar: İnsan orqanizmi su istehlakında primatlardan xeyli qənaətcildir\nMart 10, 2021 | 03:00 / Maraqlı məlumatlar\nOxunub 228 dəfə\nABŞ-ın Dyuk Universitetinin dosenti German Pontser və onun həmkarları insanın, şimpanzenin, qorillanın və bonobonun normal həyat fəaliyyəti üçün nə qədər su lazım olduğunu araşdırıblar.\nTədqiqat müxtəlif məşğulluq sahələrindən (məsələn, ovçuluqla və meyvə toplamaqla, təxminən vəhşi primatlarla eyni şəraitdə yaşayan xadza tayfalarının nümayəndələri də olub), etnik və irqi qruplardan olan 309 insanı, habelə vəhşi təbiətdə yaşayan və zooparkda saxlanılan 72 meymunu əhatə edib.\nEksperimentin bütün iştirakçıları təqribən iki həftə ərzində xüsusi hazırlanmış su içiblər – bu suyun molekulunun bir hissəsini alimlər təbiətdə çox nadir rast gəlinən oksigen - 18 izotopu ilə işarələyiblər. Tədqiqat iştirakçılarının orqanizminin hər gün nə qədər su istehlak etdiyini müəyyənləşdirmək üçün bioloqlar onların tərində və sidiyində həmin izotopun miqdarını izləyiblər. Məlum olub ki, orta hesabla, insanların normal həyat fəaliyyəti üçün gündə bir litrədək, primatlar üçün altı litrədək (kütlə fərqindəki əlavə ilə) su lazımdır. Bu nisbət həm oturaq həyat tərzi keçirən insanlara, həm də vaxtının çox hissəsini ovçuluğa və meyvə toplamağa, qida axtarışına sərf edən insanlar üçün xarakterikdir.\nAnaloji proporsiya insan və primat orqanizmlərində qida ilə əldə edilən hər kilokalori enerji üçün nə qədər su sərf edilməsinə də xas olub. Bu, onu göstərir ki, insan bədəninin “qənaətcilliyi” onun fiziki fəallığının heç də az olması ilə bağlı deyil.\nAlimlər bu xüsusiyyətin səbəbini hələ ki tam şəkildə izah edə bilmirlər. Onların fikrincə, insan orqanizminin “qənaətcilliyini” “Homo sapiens”in kiçik burnundan digər primatların tənəffüs orqanları ilə müqayisədə daha az miqdarda su “axması” ilə izah etmək olar. Lakin alimlər insan orqanizmində maddələr mübadiləsinin dəyişə bilməsini istisna etmirlər.


PEYĞƏMBƏRİN ALLAH-TƏALADAN HƏZRƏTİ ƏLİNİ ÖZÜ ÜÇÜN VƏZİR İSTƏMƏSİ\nDə᾽vətçi: «Şafei fəqihi olan İbni Məğəzili «Mənaqib»da, Cəlaluddin Süyuti «Dürrül-Mənsur» təfsirində və hədis əshabının imamı Əhməd Sə᾽ləbi «Kəşful-Bəyan» təfsirində, Sibt bin Cövzi «Təzkirə»də Vilayət ayəsinin bəhsində və yenə eyni kitabın 14-cü səhifəsində Əbuzər və Əsma binti Umeysdən (Əbu Bəkrin xanımı) belə söylədiklərini nəql edir: «Bir gün əsr namazını məsciddə qıldıq və Rəsulallah da orada idi. Bir dilənçi gəlib yardım isdədi və heç kim ona bir şey vermədi. Bu arada namazda rüku halında olan həzrəti Əli barmağındakı yüzüye işarət etdi və dilənçidə yüzüyü Əlinin barmağından çıxartdı. Peyğəmbər (s) bu mənzərəni gördükdə, mübarək başını göy üzünə doğru qaldırıb belə ərz etdi: «Allahım! Qardaşım Musa səndən istədikdə belə dedi: Rəbbim mənim köksümü genişlət, (risalətin təbliğində) işimi asan et… və qardaşım Harunu işlərimdə ortaq et».\nO zaman Musaya bu ayə nazil oldu: «Biz sənin istəyini qəbul etdik və qardaşın Harunu sənə vəzir edərək, sənin arxanı gücləndirəcəyik və sizə bu aləmdə kimsənin yetişə bilməyəcəyi bir qüdrət və hökümət verəcəyik».\nBundan sonra Peyğəmbərmiz belə ərz etdi: «Allahım! Mən sənin seçilmiş qulun və Peyğəmbərin olan Məhəmmədəm; belə isə köksümü genişlət, işlərimi asanlaşdır və Əhli-beytimdən Əlini mənə vəzir et arxamı gücləndir».\nƏbuzər deyir ki, Allaha and olsun, Peyğəmbərin duası tamam olmadan Cəbrail nazil olaraq; «Sizin vəliniz Allah, Rəsulu və namaz qılıb rüku halındaikən zəkat verən mö᾽minlərdir». Ayəsini həzrət Peyğəmbərə oxudu.\nGörüldüyü kimi, həzrət Peyğəmbərin duası qəbul olmuş və həzrəti Əli də (Harunun Musaya vəzir olduğu kimi) O həzrətə vəzir tə᾽yin edilmişdir.\nMəhəmməd bin Təlhə əş-Şafei «Mətalibus-Süul» kitabının 19-cu səhifəsində, geniş açıqlamalarla bu mənaya toxunmuşdur.\nHafiz Əbu Nəimi İsfahani «Munqabətul-Mütəhhərin» kitabında, Şeyx Əli Cifri «Kənzul-Bərahin»də, İmam Əhməd bin Hənbəl «Müsnəd»ində, Seyyid Şəhabuddin «Təvzihud-Dəlail»ində, Cəlaluddin Süyuti «Dürrül-Mənsur»da və digər bir çox əhli-sünnət üləması- ki vaxtın darlığı səbəbiylə onların adını zikr etmirəm- öz təsnif və təliflərində bu hədisi nəql etmişlər. Bə᾽ziləri bu hədisi Əsma binti Ümeysdən (Əbu Bəkrin xanımı), bə᾽ziləri də səhabələrdən nəql etmişlər.\nİbni Abbas deyir ki; Peyğəmbər (s) Əlinin əlini tutduqdan sonra dörd rükət namaz qılıb əllərini göy üzünə doğru açaraq belə ərz etdi: «Allahım! Musa bin İmran (qardaşı Harunun vəzirliyi, nübuvvət işində ortaq olması və risaləti təbliğ etməsi üçün) səndən isdədisə. Allahım! Mən Məhəmməd də səndən istəyirəm ki, köksümü genişlədəsən, işlərimi asanlaşdırasan, sözümü anlaya bilmələri üçün dilimin düyününü açasan, əhlimdən Əli ibn Əbu Talibi mənə vəzir edəsən, Onun vasitəsiylə arxamı gücləndirəsən və Onu işlərimdə mənə ortaq edəsən».\nİbni Abbas deyir ki, o əsnada bir münadinin1 belə dediyini işitdim; «Ya Əhməd! İstədiyin şeyi sənə verdik». O zaman Rəsuli-əkrəm (s) həzrəti Əlinin əllərini tutaraq ona belə buyurdu: «Əllərini göy üzünə qaldır və Rəbbindən sənə bir şey verməsi üçün istə ondan». Həzrəti Əli əllərini göy üzünə doğru qaldıraraq belə ərz etdi: «Allahım, öz qatında mənim üçün bir ahit et və mənim üçün məhəbbət icad et». Bu vaxt Cəbrail nazil olaraq Məryəm surəsinin bu ayəsini gətirdi: «İman gətirənlər və saleh əməllər edənlər isə, Allah onlar üçün bir sevgi (məhəbbət) yaradacaqdır2.\nƏshab bu hadisədən heyrətə gəldilər Rəsuli Əkrəm (s) belə buyurdu: «Nə üçün heyrətləndiz, Qur᾽an dörd qisimdir; ondan dörd də biri biz Əhli-beyt haqqındadır, dörddə biri halallar haqqındadır, dörddə biri haramlar haqqındadır, dörddə biri isə fərz və əhkam haqqındadır. Allaha and olsun ki, Qur᾽anın keraimi də Əli haqqında nazil olmuşdur».\nŞeyx: «Hədisin səhih olması onun sadəcə Əli (k.v) haqqında olmasına dəlalət etməz. Bu hədis, iki şəni uca xəlifə olan Əbu Bəkr və Ömər haqqında da söylənmiş ola bilər. Quzat bin Suveyd İbni Əbi Məlikədən o da İbni Abbasdan Rəsulallahın belə buyurduğunu nəql etmişdir: «Əbu Bəkr və Ömər mənə nisbətlə Harunun Musaya olan mənziləti (məqamı) kimidir».\nDə᾽vətçi: «Hörmətli ağalar, əgər bir az ravi ricallərinə müraciət etmiş olsaydınız, özünüzü bu qədər zəhmətə salmazdınız. Bə᾽zən Amudi, bə᾽zən də yalançı Quza kimi kəslərin sözləriylə dəlil gətirirsiniz. Sizin böyük alimləriniz, onun nəql etdiyi hədisləri zəyif bilərək rədd etmişlər.\nXüsusilə Əllamə Zəhəbi «Mizanul-İtidal»da Quz᾽a bin Suveyd və Əmmar bin Harunun tərcüməyi halında bu hədisi rədd etmiş və onun yalan olduğunu söyləmişdir. Binaenaleyh, Quz᾽a bin Suveyd öz alimləriniz tərəfindin rədd edildiyinə görə ondan nəql edilən hədislər də rədd edişmiş deməkdir. Möhtərəm ağalar, şiənin bu hədisi təvatürlə nəql etməsinə baxmayaraq, mənim sizin böyük alimlərinizdən nəql etdiyim ravilər silsiləsini, Quz᾽anın nəql etdiyi rəvayəti yan yana qoyaraq müqayisə edin və sonra hansının daha doğru olduğuna özünüz vicdanınızla qərar verin.\n(Söz buraya yetiştidiyində ağalar saatlarına baxaraq; «Biz söhbətə dalaraq saatdan qafil olduq, saat gecə yarısını geçmişdir, bu mövzunu burada saxlıyaq, sabah qaldığımız yerdən davam edərik». Deyərək vidalaşaraq getdilər).\n27 rəcəb, 1345 çərşənbə axşamı\nAxşamın ilk saatlarında məclisdə iştirak etmək üçün çox sayda camaat toplaşdı. Hal-əhval tutub çay içildikdən sonra Hafiz sözə başladı.\nHafiz: «Bu gün, dünən axşam dediyiniz sözlərin üzərində yaxşı-yaxşı düşündüm. Sonra bu nəticəyə gəldim: maşallah, güclü bir danışma qabiliyətiniz var. Sehirli bəyanınız, gözəl bəlağətiniz və mövzunu incələyib açıqlamaqla, Rəsulallahın mənzilət hədisini buyurmasından məqsədi; «Həzrət Əlinin (ə), özündən sonra xəlifə olduğunu isbat etməkdi» demək istəyirsiniz. Halbuki hədisin xüsusi bir tərəfi olub, Təbuk döyüşündə söylənmişdir. Hədisin ümumilikdə, hər zaman keçərli olacağına dair hər hansı bir dəlilimiz yoxdur».


MTV-də Rəhim Rəhimli hegemonluğu...? - (+FOTOLAR)\nMTV-də Rəhim Rəhimli hegemonluğu...? (+FOTOLAR)\n“Muz TV Azərbaycan”ın rəhbəri, müğənni, bəstəkar Rəhim Rəhimlinin ONA-ya müsahibə verib.\n- Utanıram mən.\n- Nədən utanırsınız?\n- Bu, mahnı oxumaq deyil. Nə qədər deyirsiniz çıxım oxuyum, şou göstərim. Amma çıxıb gördüyüm işləri tərifləyim, bunu bacarmıram. Bir başqası da gördüyü işlərdən danışanda xoşum gəlmir. Mənim işlərimi onsuz da kimlərsə görür və qiymətləndirirlər.\n- Ona görə də MTV kanalına rəhbər keçəndən sonra bircə dəfə də müsahibə verməmisiniz?\n- Bəli, ilk dəfədir.\n- Niyə müsahibə verməmisiniz?\n- (Pauza) Lüzum görməmişəm. Danışılası bir şey yoxdur. Bizim məqsədimiz müasir, kreativ bir televiziya qurmaqdır. Hərçənd deyirlər indi televiziyaya maraq itib, gənclər televiziyaya baxmır... Bu söz məni qıcıqlandırır. Çünki gec-tez biz televiziyaya dönəcəyik. Bu gün bir məkana getmişdim. Orda gördüm ki, hətta internet üzərindən MTV-yə baxırlar. Bu özü uğurdur.\n- Bu o deməkdir ki, siz rəhbər gələndən sonra kanalda xeyli irəliləyiş olub?\n- Mən özümü tərifləyə bilmərəm.\n- Onda tənqid edin.\n- Tənqid? Çox tənqid var.\n- Bir-ikisini deyin.\n- Onu da deyə bilmərəm. İstəməzdim bizim içimizi kimsə bilsin, onun üçün gəlin, tənqidi tərəflərimizi də deməyim.\n- Axı nəsə demək lazımdır. Bir ilə yaxındır kanalın rəhbərisiniz. Hansı yenilikləri gətirdiniz?\n- Mən bura rəhbər gələndə məqsədim o idi ki, dünya standartları səviyyəsində musiqi kanalı yaradım. Bunun üçün də öncə çalışdım ki, doğru-düzgün komanda qurum. Komanda çox önəmlidir. Çünki mən 12 yaşından televiziyadayam. O zaman “Bənövşə” uşaq xorunun solisti idim. Bir gün Mina xanım Almazlı “Bənövşə” uşaq xoru haqqında proqram hazırlayırdı. Məni də Azərbaycan Radiosuna gətirmişdi. Mən də radioda Əhməd bəy Aşurbəyovla tanış olmuşdum. O, Azərbaycan Televiziyasında kino redaksiyasının müdiri idi. Məni dinləyib dedi ki, bundan nəsə çıxacaq, gəlin, bunu “Gənclik” redaksiyasına göndərək. Odur-budur televiziyaya gedib-gəlməyə başladım. Bəzən vəsiqəm olmazdı, televiziyanın həyətinə damdan atlayardım, bəzən qarajdan girərdim, Azərbaycan Televiziyasının iri maşınları var, bəzən onları yolda saxlayıb sürücünün yanında oturardım.\n- Nə adla maşınları saxladırdınız?\n- Deyirdim ki, televiziyaya baxmaq istəyirəm. Çünki vəsiqəm yox idi, yaşım da çatmırdı. Televiziyaya gedən kimi diktorların otağına qaçardım. Roza xanıma, Şərqiyyə xanıma baxardım. Şərqiyyə xanım o vaxt “Tarqovı”da yaşayırdı. Mən də orda yaşayırdım. Şərqiyyə xanım evdən çıxanda mən də çıxardım, onunla eyni marşruta minərdim, yolda söhbət salardım və onunla birlikdə danışa-danışa gəlib televiziyaya keçərdim, mühafizəçilər də heç nədən xəbər tutmazdılar. Elə bilərdilər, mən də işçiyəm. Yəni gözümü televiziyada açdım. Daha sonra ATV-də, “Lider”də işlədim. Amma “Lider”dən ayrılandan sonra bir daha televiziyaya qayıtmamaq barədə özümə söz verdim.\n- Bəs televiziyadan soyuduğunuz halda, necə oldu MTV-yə rəhbər gəldiniz?\n- Açığını deyim sizə, mən şou-biznesdə və sosial şəbəkələrdə yoxam. Bir gün mənə sosial şəbəkələrdə olanları, “İnstagram”da, “Facebook”da müğənnilər haqqında yazılanları göstərdilər. Orda baş verənləri görəndə şok oldum. Elə sənətçilər var ki, onları belə şou proqramlarda aşağılayıb... (pauza) nə bilim, başına su tökəndə, nalayiq hərəkət edəndə (pauza) mənim zoruma getdi. Danışıram, (səsi tutulur) indinin özündə də pis oluram. İllərini vermiş sənətçilər televiziyada bəzi proqramlara gəlib elə səviyyəyə düşür ki, baxılası deyil... Yalan olmasın, 8 ilə yaxındır Azərbaycanda klip çəkilmir. Çünki sənətçi bilir ki, premyeradan sonra klip atılacaq “Youtube”a. Orda da kim baxa, kim baxmaya. Sənətçi də məcburdur televiziya proqramlarını gəzsin. Onda da məcburdur qalmaqallı proqramlara çıxsın ki, piarını apara bilsin. Bu şeylərə görə mən televiziyadan incimişdim, diksinmişdim. Bir daha televiziyaya qayıtmaq istəmirdim. Amma o “İnstagram”dakı, o televiziyalardakı biabırçılıqları, bəzi sənətçilərin başlarına açılan oyunları görəndən sonra dedim ki, ya bunu mən eləməliyəm, ya da elə mən eləməliyəm.\n- Və kanal rəhbəri olmaq təklifini qəbul etdiniz...\n- Bunu məndən başqa heç kəs edə bilməzdi. Ona görə də təklif gələndə qəbul elədim. Əvvəl iki gün möhlət istədim. Çünki mənim tək gəlməyim və gəlib köhnə komanda ilə çalışmağım effekt verməyəcəkdi. Köhnə komanda iş görən olsaydı, görərdi. Düşündüm ki, yeni komanda ilə gəlməli və kanalı “komple rebrendinq” etməliyəm. Onsuz yay tətili başlayırdı. Düşündüm ki, bütün proqramlar bağlanmalı, bütün teleaparıcılar, teleoperatorlar istirahətə göndərilməli və sentyabrdan daha modern, televiziyanı sevən, rəhbərliyi dinləyən komanda toplamalıyam. Allaha çox şükür olsun, az da olsa, buna nail oldum. Ona görə az deyirəm ki, gedəcəyimiz yol uzundur.\n- İyul ayında kanala rəhbər gəlməyinizin bir ili tamam olacaq. Bir ildə hansı işlər görə bildiniz?\n- Biz dekabr ayına qədər bir proqram belə yayımlamadıq. Yalnız Azərbaycanda nə qədər klip varsa, onları tək-tək topladıq. Beş ay kanalda yalnız musiqi nömrələri təqdim etdik. Bilmirəm fərqindəsinizsə, bizdə hər sənətçi efirə buraxılmır.\n- Kimlər efirə buraxılmır?\n- Çox sənətçi var. Biz yalnız beş aydan sonra veriliş təqdim etməyə başladıq. Gördüyümüz işlərin hamısından danışsam, çox uzun çəkəcək.\n- Amma hansı sənətçiləri efirə buraxmadığınızı demədiniz...\n- Deyəcəm, gələcəm ona da. Fikir vermisinizsə, bizdə klip saatları başlayanda başqa kanallarda da Azərbaycan klip saatları başladı və bu, bizi çox qürurlandırdı.\n- MTV ilə rəqabətə girdilər?\n- Mən bunu rəqabət saymıram. Məsələn, biz xəbər görmək istəyəndə Real TV-yə baxırıq, düzdürmü? Real TV ana xəbər kanalımızdır. MTV də sırf musiqi kanalıdır. Özü də Azərbaycanın ilk musiqi kanalıdır. Kimsə Azərbaycan musiqisi dinləmək istəyəndə sırf bizim kanala girir. Eləcə də başqa kanallar bizə baxır və musiqi kanalı necə olmalıdır, onun formatını bizdən öyrənib göstərirlər. Bundan başqa, mən gənclərə üstünlük verdim. Heç bir gənc çıxıb deyə bilməz ki...\n- ...Rəhim mənə qadağa qoydu.\n- Qadağa yox, qadağa qoya bilərəm. Əgər keyfiyyətsiz və zövqü pozacaq, bizim formata uymayan klipdirsə, müğənninin səsi yoxdursa, mən onu efirə buraxmaram.\n- Bəs kimə qadağa qoymusunuz? Elə bir müğənni varmı ki, sizin efirə buraxılmasın?\n- Əgər gözəl işdirsə, formatımıza uyğundursa, zövqlü musiqidirsə, insanların beynini pozmayan musiqidirsə, həmin müğənni efirə çıxa bilər. Bizim qapımız hər kəsə açıqdır. Kim bizə klip təqdim edirsə, formatımıza uyğun biliriksə, o zaman efirə veririk.\n- Qadağan olunanlar kimdir?\n- Birinin adını çəkin...\n- Məndə yüz nəfərin siyahısı var, yalnız o siyahıda olanların musiqisi efirə gedir. Efirə getməyən sənətçilərin adlarını açıqlamaq istəmirəm. Bunu da öz şəxsi qərarımla seçmirəm. Dediyim kimi, mən musiqiçini onun özünə görə yox, klipinə və musiqisinə görə seçirəm. Əgər müğənni düzgün oxumursa və ya klipi zövqsüzdürsə, onun mahnısı efirə getmir və nə qədər ki, mən burdayam, getməyəcək də. Özü də bunu tək mən müəyyənləşdirmirəm. Bizə gün ərzində beş-altı yeni klip gəlir. Bunların hamısını mən dinləyə bilmərəm, dostum. Bunun üçün bizim beş nəfərdən ibarət, çox dəyərli bəstəkarlardan və aranjemançılardan təyin olunmuş bədii şuramız var. Onlar efirə gedəcək mahnıların hamısını bir-biri dinləyir və qərar verirlər ki, bizim formata uyğundur, ya yox.\n- Bədii Şuradakılar kimlərdir? Adlarını çəkə bilərsiniz?\n- Bu, gizli bədii şuradır. Kimliklərini açıqlamırıq. Kanala gələn kliplər həftə ərzində yığılır, onlar dinləyib qərar verirlər.\n- Siz nəyi efirə vermirsiniz? Misal üçün, repin içində söyüş varsa, efirə vermirsiniz?\n- Amma rep musiqisində, adətən, söyüş olur, ingiliscə olsa belə...\n- Lap ingiliscə olsun, yenə vermirik. Niyə verməliyəm? Ramin Nabranın repləri var ki, vermirəm, Elşad Xose ilə Zamiqin bir repi var, efirə vermirəm. Okaberin bəzi replərini efirə vermirəm. Hərçənd çox yaxın dostumdur. Çünki repin mətni çox önəmlidir. Axı bura bir mədəniyyət, musiqi kanalıdır.\n- Bəzi mahnılar var ki, içində narkotik maddələrin adları çəkilir. Hətta buna görə bu yaxında bir-iki nəfər həbs olundu. O cür mahnıları da efirə buraxmırsınız?\n- Onlar, ümumiyyətlə, mahnı deyil. Nə qədər ki, mən rəhbərəm, o cür mahnı oxuyanlar heç kanalın qapısından belə keçə bilməyəcəklər. Mənim heç kəslə şəxsi qərəzim yoxdur. Mənə yalnız sənətçinin gördüyü iş vacibdir. Bura mənim atamın kanalı deyil, istədiyim müğənnini efirə buraxa bilmərəm. Mən düşünürəm ki, bu, sadəcə, mənə verilmiş missiyadır və mən bunu layiqli şəkildə daşımalı, xalqımıza yüksək mədəni səviyyəyə malik kanal təqdim etməliyəm. Başqa kanallardakı verilişlərdə gedən biabırçılıqları görürsünüz? Mən o proqramlara, kanallara çıxa bilmirdim. Neçə ildir televiziyadan uzaqlaşmışdım. Belə davam eləsəydi, hətta musiqini atacaqdım.\n- Müğənni Rəhimlə direktor Rəhim arasında çox fərq var?\n- Mən işimi tələb edirəm. O insan ki, işini təhvil verir, o insan dostumdur. Çünki mən onlara arxayınam. Mən büdrəsəm, onlara görə büdrəyəcəyəm. Ona görə də tələbkaram.\n- Kanala rəhbər gəlməyiniz sanki gizli saxlanıldı. MTV-nin rəhbəri olduğunuzu çox adam heç bilmir. Halbuki sizin yerinizdə başqa müğənni olsa, reklam edərdi...\n- Mənim xasiyyətim budur. Ümumiyyətlə, mən heç nə yayımlamaram. Bəzi müğənnilər kimi suşi yeyirəm, bunun şəklini çəkib qoyum, yaxud beşulduzlu hoteldə hovuz kənarında yatıram, bunu reklam edim... Belə şeylər mənlik deyil.\n- Amma bu yaxında sizin iş masası arxasında şəkliniz yayıldı. Sanki yayılmasını özünüz istəmişdiniz...\n- Bəli. O şəkil ilk dəfə yayıldı. Bu vaxta kimi neçə-neçə müğənni dostum bura qonaq gəlib, hər dəfə burda şəkil çəkdirmək istəyiblər, icazə verməmişəm. Düşünmüşəm ki, mən bura özümü göstərmək üçün gəlməmişəm. Sizi inandırım ki, direktor keçəndən sonra yaradıcılığım sönüb. Düşünün ki, kanalımızda Top-10 gedir. Mənim ora bir mahnım belə düşmür. İnanırsınız, kanalımızda klip çəkmək üçün hər şey var, amma klip çəkməyə vaxtım yoxdur. Hazırda bir neçə mahnı üzərində çalışsam da, bitmək bilmir. O mahnıların bitməsi üçün gərək bir neçə gün studiyada olam. Ona da zamanım yoxdur. Bəzi dostlarım deyir ki, əlinə fürsət düşüb, kreslo bu gün var, sabah yoxdur, imkan ikən kliplərini ver, mahnılarını səsləndir. Amma mən bunları eləmirəm.\n- Efirdə aşıq musiqisi verirsiniz?\n- Biz gözəl nə varsa, veririk: aşıq musiqisi, muğam, klassika. Bizdə Aşıq Əlinin də, Aşıq Samirənin də klipləri gedir. Biz muğam axşamı veririk, klassik musiqi veririk, İsfar Sarabskinin konsertlərini veririk.\n- Bayaq dediniz ki, sosial şəbəkədə yoxsunuz. Bəs gündəmi necə, izləyirsiniz?\n- Hansısa bir hadisə baş verir, bir həftə, on gün sonra xəbər tuturam. Ümumiyyətlə, smartfon telefona son vaxtlar keçmişəm, o da işimlə əlaqədar olduğu üçün. Bilirsiniz, mən bir az fərqli insanam. Mən hər kəsin baxdığı kimi görə bilmirəm. Siz, məsələn, indi bu yarpağı yaşıl görürsüz (dibçəyi göstərir). Düzdürmü?\n- İnciməyin, amma mən bir az fərqli görürəm.\n- Çünki gözünüzdə gün eynəyi var.\n- Yox, ona görə yox.\n- Mən hər kəsin elədiyi hərəkətləri eləmirəm. Bir də görürsən ki, bayram yaxınlaşır, redaktorlar deyirlər ki, sənətçiləri dəvət edək, mahnı oxusunlar. Mən deyirəm ki, onu bütün kanallar edəcək. Biz fərqli şey eləməliyik. Məsələn, Yeni il bayramında biz türk sənətçilərini dəvət elədik. Bax, görürsünüz, fərqli işlər görürük. Və ya Novruz bayramı qabağı “SS Production”la anlaşdıq ki, Aygün xanım (Aygün Kazımova - M.A.) bir müddət heç bir kanala çıxmayacaq, yalnız və yalnız bizim kanalda çıxış edəcək. Ona görə deyirəm ki, mən hər kəs kimi görə bilmirəm, fərqli düşünürəm.\n- Otağınızdakı bu kitablar aksesuardır, yoxsa oxuyursunuz?\n- İnanmayacaqsınız, amma otağımın bu hissəsi studiyadır və bu kitablar da studiya üçün qoyulub. Mənim oxumaqla çox aram yoxdur. Siz mənə deyin, Raxmaninovdan, Şostakoçivdən, Bethovendən danışım. Amma oxumaqla heç aram yoxdur.\n- Bəstəkar kimi, heç olmasa, mahnı mətnləriniz üçün şeir oxumursunuz?\n- Oxuyuram, canım. Mənim ilk bəstəm Əliağa Vahidin qəzəlinə yazılıb.\n- Bəs müasir şairlərdən kimləri oxuyursunuz?\n- Vaqif Səmədoğlu, Sabir Rüstəmxanlı, Vahid Əzizi oxuyuram.\n- Rəhim bəy, bu təsbeh də akssesuardı, yoxsa dindar olduğunuz üçün gəzdirirsiniz?\n- Mən təsbehi və zikr etməyi xoşlayıram. Dinə gəldikdə isə, mən (pauza) yalnız və yalnız Allaha inanıram. Ondan başqa heç kəsə.\n- Hazırda kanalınız hansı yeni layihə üzərində işləyir?\n- Hazırda Arif Məlikov haqqında film çəkirik. Düşünürəm ki, belə bir filmi məhz bizim kanal hazırlamalıdır. Bundan başqa, klip istehsalına başlamışıq. Gənc bəstəkar Səfər Zamanın aprel döyüşlərinə həsr olunan "Aprel kompozisiyası"na, Rüfət Axundovun sonuncu mahnısına klip çəkdik. Ədalət Şükürov və bir neçə sənətçi üçün klip çəkilişlərinə hazırlaşırıq. Kliplərlə yanaşı, artıq bəzi tədbirlərin də eksklüziv yayım hüququ, informasiya dəstəyi kanalımıza həvalə olunub. Konsertlərin çəkilişlərini həyata keçirmişik. Bir-bir saymaq istəməzdim. Bizi izləyənlər bilir.\n- Bəstəkarlar İttifaqının üzvüsünüz?\n- Yox, üzvü deyiləm. Mənim, ümumiyyətlə, heç bir şeyim yoxdur. Mənim bir “Youtube” kanalım, “İnstagram”ım yoxdur. Mənim bir arxivim yoxdur. Ölüm-itim dünyasıdır, sabah, biri gün ölüb gedəcəm, amma heç nəyim yoxdur. Ən azı bunu edirəm ki, sabah desinlər Rəhim Rəhimli Muz TV-yə rəhbər keçəndən sonra bu işləri gördü. Çünki mən bura rəhbər gələndə kimlərəsə söz vermişəm ki, bu kanalı qaldıracağam. Kişi gərək verdiyi sözə sahib çıxsın. Mənə elə gəlir ki, biz bunu edəcəyik və hər kəsə sübut edəcəyik ki, Azərbaycanın estrada, pop musiqisi var, sadəcə, düzgün əllərdə olmalıdır. Çünki hələ ki, Fərhad Bədəlbəyli, Firəngiz Əlizadə kimi sənətkarlar susurlar, heç nə demirlər. Bir gün onlar durub bugünkü musiqimiz haqqında elə söz deyəcəklər ki, onda yer yerindən oynayacaq. Mən özümü həmin günə hazırlayıram ki, bax, o böyüklərimizin qarşısına alnıaçıq, üzüağ çıxa bilim.


75 Sitatlardan və Sözlərdən Başlanğıc - Sitatlar\n75 Sizi Həvəsləndirmək üçün Sitatlardan və Sözlərdən Başlanğıc\nYenidən başlamaq, şübhəsiz ki, insanın ömrü boyu edəcəyi ən çətin şeylərdən biridir. Yeni bir məktəbdəki ilk gününüzü xatırladan bir hissdir və sizə deyim, heç kim yeni uşaq olmaq istəmir.\nİnanın mənə, qorxunc. Ancaq bir səbəbdən yenidən başlayırsan. Zərər versə də, təzə bir başlanğıc sağlamdır - və bu başlanğıc təkliflərindən də göründüyü kimi, çox güman ki, doğru hərəkət .\nSənə zərər verdiyinə görə arxada nə varsa qoymusan. Və buraxmağın yaxşıdır .\nBu sitatlar, bunlardan keçməyə kömək edəcəkdir peşman olduğunuz zaman keçici anlar buraxdığınızı tərk etmək. Xəsarət aldığınızı xatırlayın və buna layiq deyilsiniz.\nay oracle kart göyərtəsi\nSizə geridə qoyduğunuz şeyin ehtiyacınız və ya istədiyiniz kimi olmadığını öyrədəcəklər. İlk növbədə niyə getdiyinizi unutmaq normaldır, amma bu yeni həyat əvvəllər keçirdiyiniz həyatla müqayisədə zehninizi uçuracaq.\nKeçmişdən keçmək və yenidən başlamağa dair bu ultra ilhamverici təkliflərə baxın.\nPulsuz bra meme\nİLGİLİ: Həyatı Dolğun Yaşamaqla bağlı 40 Təəssüf Sitat\nMüsbət düşüncələr düşünün və yeni bir şeyə doğru ilk addımınızı atın!\n75 Sitatlardan və Sözlərdən Başlanğıc\n1. 'Hər kəs böyüdükcə belə olur. Kim olduğunuzu və nə istədiyinizi öyrənirsiniz, sonra daima tanıdığınız insanların şeyləri sizin kimi görmədiklərini anlayırsınız. Beləliklə, ecazkar xatirələri saxlayırsan, ancaq özünüzü davam etdirin. ' - Nicholas Sparks\n2. 'Gəzmək bəzi insanların tarixinizin bir hissəsi olduğunu, ancaq taleyinizin bir parçası olmadığını başa düşmək deməkdir.' - Steve Maraboli\n3. 'Hər şeyi buraxmağa ehtiyac olduğunu görəcəksən; sadəcə ağır olduqlarına görə. Buna görə onları buraxın, onları buraxın. Ayaq biləyimə ağırlıq bağlamıram. ' - C. Joybell C.\n4. 'Ağla. Bağışlayın. Öyrən. Hərəkət edin. Göz yaşlarınız gələcək xoşbəxtliyinizin toxumlarını sulaysın. ' - Steve Maraboli\n5. 'İndi isə mənim üçün ən yaxşısını edəcəyəm.' - John Green\n6. 'Bunları bitirdim; peşman olmaq uğursuz insanlar üçün bir bəhanədir. ' - Ned Vizzini\n7. 'Şans havaya atılacaq bir söz deyil. Qəbul etmək üçün bir söz, özünüzə vermək üçün bir söz. ' - Michelle Muriel\n8. 'Deyirlər, vaxt hər şeydir. Ancaq sonra deyirlər ki, heç vaxt heç bir şey üçün mükəmməl bir vaxt yoxdur. ' - Anthony Liccione\n9. 'Üzləşməyi seçdiyiniz istiqamət bir yolun sonunda və ya əvvəlində dayanmağınızı müəyyənləşdirir.' - Richelle E. Goodrich\n10. 'Hər an yeni başlaya bilərsiniz. Həyat sadəcə vaxt keçir və onu istədiyiniz kimi keçirtmək sizin ixtiyarınızdadır. ' - Charlotte Ericksson\n11. 'Keçən ilki sözlər keçən ilin dilinə aiddir. Və gələn ilin sözləri başqa bir səs gözləyir. ' - T.S. Eliot\n12. 'Dərin bir nəfəs alın, özünüzü götürün, tozdan təmizləyin və hər şeyə yenidən başlayın.' - Frank Sinatra\nmərhum yaxınlarının yaxın olduğunu göstərən əlamətlər\n13. 'Həyat bir müddətdir - yalnız birinin ardınca. Onu itirəndə yenidən başlayın. ' - Richard Carlson\n14. 'Həyatınızda hansı səhv dönüşlər olursa olsun, hər zaman yenidən başlaya və xoşbəxtliyə yol tapa bilərsiniz.' - Marty Rubin\n15. 'Bəzən həyat səndən verməkdən daha çox şey tələb edir və həqiqətən yaşamaq istəyirsənsə özünüzü yenidən kəşf etməyinizi tələb edir.' - Curtis Tyrone Jones\n16. 'Yer bizə iyirmi dörd saatdan bir yeni bir başlanğıc verir. Səhərin sərin havasında nəfəs alıb təzədən başlamaq üçün təkrarlanan dəvətdir; günəşin doğuşunu təqlid etmək və bir daha səmaya uzanarkən aydınlanmaq; erkən quşlar kimi ürəyimizdə sevincli bir mahnı daşımaq; və səhər çiy kimi sadiq qalaraq dünəndən gələn tozları yuyun. ' - Richelle E. Goodrich\n17. 'Həyat fidanları bəzən geridə qalanın gübrəsindən çıxır.' - Gillian Duce\n18. 'Bizi gözləyən həyatı əldə etmək üçün planlaşdırdığımız həyatı buraxmağa hazır olmalıyıq.' - Joseph Campbell\n19. 'Son kimi hiss olunan şey çox vaxt başlanğıcdır.' - Anonim\n20. 'Ağrılı və dağınıqdır. Ancaq bəzən ara verməli və yenidən başlamalısan. ' - Tony Parsons\n21. 'Yalnız deyirdi ki, bəzən onu yandırıb yenidən başlamalısan.' - Kelly Braffet\n22. 'Çıxışlarda yaxşı olun və daxil olanlara xoş münasibət göstərin.' - İdil Əhməd\n23. 'Bu gün yeni bir gündür - ayağa qalxmaq və yenidən başlamaq üçün mükəmməl bir səbəb. Heç vaxt təslim olma.' - Richelle E. Goodrich\n24. 'Hələ sağ olduğunuz müddətdə hər zaman yenidən başlamaq şansınız var.' - Emily Acker\n25. 'Bəlkə bir yeri darıxmaq üçün ayrılmalı idin; bəlkə də başlanğıc nöqtənizin nə qədər sevildiyini anlamaq üçün səyahət etməlisiniz. ' - Jodi Picoult\n26. 'Onları sevə, bağışlaya, onlar üçün yaxşı şeylər istəyə bilərsən ... amma yenə də onlarsız davam et.' - Mandy Hale\nİLGİLİ: Münasibətinizdə Yenidən Başlamaq üçün 6 Adım (Xəyanətdən Sonra)\nhindi dilində aydınlıq mənası\n27. 'Həyatınızı həmişə, hər zaman yenidən yaradın. Daşları götürün, gül kolları əkin və şirniyyat hazırlayın. Yenidən başlamaq.' - Cora Carolina\n28. 'Harada olursunuzsa olun giriş nöqtəsidir.' - Kəbir\n29. 'Ev tapana qədər özünüzü təkrar-təkrar icad edin. Ruh üçün heç bir zaman çizelgesi yoxdur. ' - Malebo Sephodi\n30. 'Ümiddən tikilən ürəklər, nifrət tərəfindən öldürülən xəyalları dirildir.' - Aberjhani\n31. 'Yenidən başlamaq fürsət uğursuzluqla məlumatlandırılır, fürsət ağıllı olur.' - Craig D. Lounsbrough\n32. 'Yaşayırsan, öyrənirsən və yüksəldirsən.' - Anonim\n33. 'Tırtıl dünyanın sona çatdığını düşündükdə, bir kəpənək oldu.' - Chuang Tzu\n34. 'Bir yerdən başlamalıyamsa, burada və indi təsəvvür edilən ən yaxşı yerdir.' - Richelle E. Goodrich\n35. 'Eyni yorğun başlanğıcla başlamağa davam etsəniz, heç vaxt yeni sona çatmayacaqsınız.' - Lisa Daily\n36. 'Yeni xəyallar görməyimə icazə verilir.' - Sarah Beth Durst\n37. 'Bəs nə edirik? Bir şey. Bir şey. Nə qədər ki, orada oturmarıq. Vida etsək, yenidən başla. Başqa bir şeyi sınayın. Bütün qeyri-müəyyənlikləri təmin edənə qədər gözləsək, çox gec ola bilər. ' - Lee Iacocca\n38. 'Dünən gözlədiyimiz zirvələrə çatmamağımıza baxmayaraq, bu gün yeni bir tırmanışa başlamaq üçün yeni bir gündür.' - Chinonye J. Chidolue\n39. 'Sabahın hələ bir səhvsiz yeni bir gün olduğunu düşünmək xoş deyilmi?' - L.M. Montgomery\n40. 'Dəyərinə görə: İstədiyin kimi olmaq heç vaxt gec deyil. Ümid edirəm ki, qürur duyduğun bir həyat yaşayacaqsan və əgər olmadığını görsən, inşallah yenidən başlamaq üçün gücün var. ' - F. Scott Fitzgerald\n41. 'Heç kim heç vaxt həyatın qurbanı deyil; hamımız böyümək üçün könüllüyük. ' - Shannon L. Alder\n42. 'Hansı yaşda və hansı vəziyyətdə olursa olsun tək qalın, həyatınızı yenidən qurmalısınız.' - Katharine Graham\n43. 'Bəzən söhbət qırıq bir şeyi düzəltməyə çalışmaqdan getmir. Bəzən yenidən başlamaq və yeni bir şey qurmaqdır. Daha yaxşı bir şey '- Leisa Rayven\n44. 'Boş bir kətanda gözəl bir şey var, başlanğıcın heçliyi bu qədər sadə və nəfəs kəsən dərəcədə təmizdir. Mənasını dəyişdirən boya və hekayəni yaradan əldir. Hər parça eyni başlayır, amma sonunda hamısı bənzərsiz fərqlidir. ' - Piper Payne\n45. 'Yenidən başlamaq yaxşıdır. Qorxunc olacaq, amma əslində nədən yarandığını görəcəksən; heç düşünə bilmədiklərinizi əldə etmək üçün ən yaxşı fürsətdir. ' - Jennifer Coletta\n46. 'Bəzən ən çətin tərəfi buraxmaq deyil, yenidən başlamağı öyrənməkdir.' - Nicole Sobon\n47. 'Qarşımızda qoyduğumuz hər şeydən çox daha yaxşı şeylər var.' - C.S. Lewis\nən gözəl cütlük\nrəngləmək üçün mənəvi şeylər\n11 mələk nömrəsi mənası\ngöy qurşağı nəsli


Musiqi fənn kurikulumunun əhəmiyyəti və əsas istiqamətləri | Təhsil problemləri\nKurikulum şagirdin (ailənin), ictimaiyyətin və dövlətin ehtiyaclarını nəzərə alaraq yaranmışdır. Kurikulumun əsas məzmun standartları və qiymətləndirmə standartları vardır ki, hər bir qurumun ehtiyaclarını təhlil edərək cəmiyyətdəki islahatlarla əlaqədar, təhsilin inkişafının mövcud olan tələbatını bir daha nəzərdən keçirərək lazım olanları qəbul edir, gələcək nəslin yeniləşməsi, cəmiyyətin və dövlətin ehtiyacları ilə əlaqədar standartların, yəni meyar və normaların dəyişilməsi ilə müşayət olunur.\nMusiqi kurikulumu da ümumtəhsil məktəblərində musiqi təlimi və tərbiyəsinin, musiqi mədəniyyətinin formalaşması və inkişaf etdirilməsi məqsədini həyata keçirən, fəaliyyətləri əhatə edən konseptual xarakterli sənətdir. Bu kurikulumda şagirdlərin cəmiyyətdə incəsənətin rolunu dərk etməsi, onların bədii zövqünün, mənəvi aləminin zənginləşdirilməsi, musiqi üzrə bacarıq və vərdişlərinin inkişafı, fəal dinləyici kimi yetişmələri nəzərdə tutulur.\nTələbyönümlülük, nəticəyönümlülük, şagirdyönümlülük, sistemlilik, inteqrativlik kimi prinsiplərə əsaslanaraq bu kurikulum təlim alanın (şagirdlərin) nailiyyətlərini müntəzəm olaraq qiymətləndirməyi, onların inkişafının izlənilməsini, şagirdlərdə musiqi təlimi zamanı gündəlik həyatda vacib olan bacarıqların mənimsənilməsini nəzərdə tutur.\nAzərbaycan Respublikasında ümumi təhsilin, milli kurikulum sənədində musiqi fənninin xarakterik cəhətlərini nəzərə alaraq, tədris prosesində onun əhəmiyyəti, məqsəd və vəzifələri dolğun şəkildə göstərilmişdir.\nÜmumtəhsil məktəblərində musiqi fənninin tədrisi milli musiqi və mədəniyyətimizin incəsənət sahəsində qədim adət-ənənələrimizi dərindən öyrənilməsi, estetik və emosional tərbiyənin gücləndirilməsi, ümumi intellektual səviyyənin inkişafı, istedadlı şagirdlərin aşkara çıxarılması kimi mühüm əhəmiyyətə malikdir. Mənəvi-estetik təsirinə, vətənpərvərlik, humanizm, dostluq ruhunda tərbiyəedici təsir qüvvəsinə malik olan bu fənn böyük inkişafetdirici imkanlara malikdir.\nMusiqi tədrisi prosesində istinad edilən musiqi nümunələri şagird şəxsiyyətinin formalaşmasında, onlarda bədii zövq, estetik mədəniyyət, milli və ümumbəşəri musiqi nümunələrinə maraq, yaradıcılığa meyil, mücərrəd və obrazlı təfəkkürün inkişafı, əməksevərlik və başqa iradi keyfiyyətlər tərbiyə etmək üçün zəmin yaradır. Musiqi fənninin tədrisinin əsas məqsəd və vəzifəsi şagirdlərdə milli və bəşəri sənət nümunələrinə istinad edərək onlarda musiqi mədəniyyətinin formalaşması və inkişafını təmin etməkdir.\nMusiqi fənni üzrə milli və dünya təcrübəsinin öyrənilməsi, müqayisə olunması, təhlil edilməsi nəticəsi olaraq musiqi təlimi üç məzmun xəttinə ayrılır:\n1. Musiqi aləmi.\n2. Emosional dəyərləndirmə.\n3. Musiqi fəaliyyəti.\nMusiqi fənninin məzmun xətləri, bütün fənlərdə olduğu kimi, konsentrik əsasda sadədən mürəkkəbə, asandan çətinə prinsipi ilə getdikcə zənginləşsə də məzmun xətləri dəyişmədən olduğu kimi qalır.\nMusiqi aləmi məzmun xətti özündə vacib sayılan milli və dünya şöhrəti musiqi nümunələrini, bəstəkarların həyat və yaradıcılığını, onların geniş yayılmış məşhur əsərlərini, musiqi savadını, müxtəlif musiqi alətləri və musiqi kollektivləri, görkəmli ifaçılar haqqında bilikləri və bacarıqları əhatə edir. Bu məzmun xətti şagirdlərdə xalq yaradıcılığı, klassik və müasir musiqi əsərlərini bir-birindən ayırır, onların hər birinin özünəməxsus cəhətlərini dərk edir və bu əsərlərə düzgün münasibət formalaşdırır.\nEmosional dəyərləndirmə məzmun xətti hislərlə, emosiyalarla bağlı məzmun xəttidir. Burada şagirdlər hər hansı musiqi nümunələri ilə tanış olduğu zaman, onun mahiyyətini dərindən qavradıqda mənəvi aləmi zənginləşir, şagirdlərdə incə hiss və duyğular yaranır və bunların biruzə verilməsində böyük rol oynayır. Ümumiyyətlə, emosional bacarıqların formalaşmasında, eyni zamanda şagirdlərdə təhlil, müqayisə, tənqidi münasibət bildirmək, hər hansı bir hadisəni və ya münasibəti qiymətləndirmə keyfiyyətlərinin yaranmasında musiqi tədrisi xüsusi əhəmiyyət kəsb edir.\nMusiqi fəaliyyəti məzmun xətti tədris prosesində mənimsənilmiş biliklərin tətbiqi və şagirdlərin bacarıqlarının üzə çıxarılması nəzərdə tutur. Burada mahnı oxuma, musiqi dinləmə, musiqili-ritmik hərəkət, sadə musiqi alətlərində çalmaq, mənimsədikləri musiqi nümunələrini təsvir etmək, esse yazmaq, səhnəciklər qurmaq, layihələr yaratmaq məzmun xəttinin əsasını təşkil edir. Musiqi fəaliyyəti məzmun xətti üzrə mənimsənilmiş bacarıqlar praktik xarakter daşımalıdır. Bu da musiqi mədəniyyətinin formalaşmasında mühüm rol oynayır.\n“Musiqi” kurikulumunun tələblərinə görə təlim prosesi əvvəlcədən müəyyən olunmuş nəticələrə əsaslanır. Bu baxımdan müəllim faselitator, şagird isə tədqiqatçı, öyrəndiklərini təqdim və tətbiq etməyi bacaran yaradıcı subyektə çevrilməlidir. Məzmun xətlərinə görə üç məqsəd (öyrədici, inkişafetdirici, tərbiyəvi) göstərilməlidir, inteqrativliyə əməl olunmalıdır: burada fəndaxili və fənlərarası (şaquli və üfüqi inteqrasiya) inteqrasiya nəzərdə tutulur və hər dərs prosesində qiymətləndirmə aparılmalıdır. Hər dərsə analitik qiymətləndirmə hazırlanmalıdır. Dərs prosesində dəyərləndirilən keyfiyyətlər qiymətləndirmə meyarları kimi qəbul olunmalıdır. Meyarlar məqsədəuyğun olaraq müxtəlif keyfiyyətlər göstərə bilər, emosional dəyərləndirmə, onun müxtəlif üsullarla ifa edilməsi, əməkdaşlıq, qrup işində fəallıq, təqdimetmə bacarığı və s.\nQeyd etmək lazımdır ki, “Musiqi” kurikulumunda verilən dərslərin məzmunları müxtəlif bilik səviyyəsinə malik olan şagirdlərə aid ola bilər. Dərslər kompleks şəklində: metodiki vəsait, musiqi dərsliyi və iş dəftərindən birgə istifadə olunaraq keçirilməlidir. Müəllim dərsə hazırlaşdığı zaman Blum taksonomiyası nəzəriyyəsinə əsaslanaraq yaradıcı yanaşmalardan istifadə etməlidir. Nəzəri və praktiki məsələləri mənimsəmə prosesində şagirdlərin yaradıcı təfəkkürlərinin inkişaf etdirilməsi üçün onları həyat təcrübəsindən və ətraf mühitin müşahidəsindən istifadə etmələrinə yönəltməlidir. Təlim prosesində müəllim materialın mənimsənilməsi zamanı şagirdlərdə, yaradıcı təfəkkürlərindən istifadə edərək konstruktiv şəkildə araşdırma aparmaq, mübahisəli məsələləri aydınlaşdırıb problemli sualın həllini tapmaq və nəticələr çıxarmaq kimi keyfiyyətlər aşılamalıdır.\nÜmumtəhsil məktəblərində incəsənətlə bağlı fənlər sırasında musiqi fənni xüsusi yer tutur. Musiqi tədrisi zamanı musiqi tərbiyəsinin həyatla əlaqəsi, onun tərbiyəvi əhəmiyyətini nəzərə alaraq, müasir zamanda şagirdlərin musiqi incəsənətinə marağının artırılması, yaradıcı qabiliyyətlərinin formalaşması və inkişaf etdirilməsi, mədəni, mənəvi və estetik cəhətdən tərbiyəli, onların cəmiyyət üçün yararlı vətəndaş kimi böyüməsi musiqi fənninin əsas vəzifələrindən biridir.\nMüasir zamanda vətəndaşların formalaşmasında, təhsilin keyfiyyətinin artması, tələb olunan bilik və bacarıqlara yiyələnmək üçün İKT-nin təhsil sistemində geniş istifadə olunması və tətbiqi də zamanın tələbidir. Cəmiyyətin tələbinə müvafiq yeni nəslin yetişdirilməsi sahəsində, bu yaxın gələcəkdə hər bir təhsil ocağında informasiya və kommunikasiya texnologiyalarının geniş tətbiqi və səmərəli istifadəsi yeni nailiyyətlər əldə etməkdədir. Bu sistemin inkişafında musiqi dərsləri də texniki və humanitar fənlərdən geri qalmamalıdır. Belə ki, musiqi dərslərində kompyuter texnologiyasından istifadə edərək fəal təlim (interaktiv) metodu ilə dərslərin aparılması təlim prosesinin daha da səmərəli və maraqlı keçməsinə səbəb olur. Şagirdlərin musiqi dərsinə marağı daha da artır, təhsilin keyfiyyətinə və inkişafına yönəldilmiş olur.\nMüasir təhsildə başqa fənlərlə yanaşı, müsiqi fənninin də əhəmiyyətini qeyd etmək istərdim. Belə ki, musiqi həyatımız boyu bizi müşaiyət edir, əsəbləri sakitləşdirir, ruh yüksəkliyi yaradır, milli vətənpərvərlik xüsusiyyətlərinin tərbiyələnməsinə zəmin yaradır. Buna görə də musiqi fənninin gələcəkdə elmli nəslin estetik zövqünün inkişafında, yüksək mədəniyyətə malik vətəndaşın formalaşmasında böyük rol olduğunu qeyd etmək lazımdır.\nSabunçu rayonu 215 nömrəli orta\nməktəbin musiqi müəllimi


Hər gün 5 zeytun yesək nə olar? Zeytunun inanılmaz faydaları » ilk.az\nHər gün 5 zeytun yesək nə olar? Zeytunun inanılmaz faydaları\nPeyğəmbərimizin (səv) istehlak etməyi tövsiyə etdiyi qidalardan biri olan zeytun bir çox xəstəlik üçün faydalıdır.\nYaşıl və qara olmaqla iki növə sahib olan zeytun, kalsiumla zəngin qidalardan biridir. Həm də bol miqdarda A, D, E və K vitaminləri ehtiva edir. Bu baxımdan mütəxəssislər gündə beş zeytun yeməyin bədənin ehtiyac duyduğu dəmirin 55 faizini ödədiyini vurğulayırlar.\nGündə 5 ədəd zeytun yeməyin faydaları:\n- Tərkibindəki polifenollar sayəsində beyindəki oksidləşdirici stresin dərəcəsini azaldaraq sinir hüceyrələrini qoruyur. Belə ki, gündə 5 zeytun istehlak etmək yaddaşı gücləndirməyə kömək edir\n- Yüksək dəmir tərkibi sayəsində anemiya xəstəliyinin qarşısını alır.\n- İmmunitet sistemindəki sağlam hüceyrələrin sayını artıraraq vücudun xərçəng hüceyrələrinə qarşı müqavimətini artırır.\n- Qida maddələrinə görə azalan trombosit hüceyrələrinin nisbətlərini balanslaşdıraraq qanın laxtalanmasına kömək edir.\nAntioksidanlarla da zəngin olan zeytun qaraciyərdə yağ bezlərinin əmələ gəlməsinin qarşısını alır. Bundan əlavə, E vitamini ilə zəngin olan bu yemək dərini daha parlaq və parlaq edir. Osmanlı dövrün sultanlarının əfsanəvi gözəlliklərini zeytuna borclu olduqları barədə şayiələr yayılmışdır.\n- Yeməkdən əvvəl 5 zeytun yeyərək iştahınızı azalda bilərsiniz. Zeytundakı doymamış yağlar beyinə toxluq hissi verir. Beləliklə, bədənin doymuş hiss etdiyi üçün daha çox qida istehlak etməsinə ehtiyac yoxdur. Arıqlamaq istəyən insanlar bu üsulu sınaya bilərlər.\nYeməkdən sonra mədədə yanma hissinin aradan qaldırılmasında köməkçi olur.\nQəbzlik probleminin qarşısını alır.\nHəzm sisteminin sürətlənməsi də zeytun tumunun faydalarındandır. Xüsusilə, ağız, boğaz, qida borusu, mədə və bağırsaqların sağlam qalmasını təmin edə bilir\nBu məqaləmiz də sizə maraqlı ola bilər:\n4609 dəfə oxundu


Bəxtiyar SADIQOV: - Qardaşım Zeynəb xanım\nBəxtiyar SADIQOV: Qardaşım Zeynəb xanım\nAslanın erkəyi, dişisi olmaz - demişlər.\nElə düz də demişlər!\nÇünki aslan, aslandır!\nVə bir də bu aslanlığı Allah-Təala özü ona verir!\nSənətinin aslanı olan Zeynəb xanım insanlığın da Aslanıdır!\nAzərbaycan mahnı ifaçılığı sənətinin ən parlaq ulduzlarından sayılan Zeynəb Xanlarovanın bu il növbəti yubileyidir.\nYubiley gününədək ürəyim dözmədi, istədim ki, onun barəsində düşüncələrimi bir qədər tez qələmə alım.\nQardaşım Zeynəb xanım!\nBu il sənin, qarabağlıların təbirincə desək, “gejələri çıxsax”, qırx yaşın tamam olur.\nGördüyün işlər və Azərbaycan ifaçılıq sənətinə verdiyin töhfələr baxımından az müddət deyil! Amma səni sevənlər və sənətinin vurğunu olanların nöqteyi-nəzərincə hələ nə yaşdır?! Çünki xalqımız nə özündən doyub, nə də mahnılarından! Adi günlər bir yana, xüsusən bayramlarda gözümüz və qulağımız ekran və efirlərdə səni axtarır, səni görüb, dinləmək istəyirik!\nBu da səbəbsiz deyil!\nAllah səndən heç nəyi əsirgəməyib! Verdiklərini də elə bil böyük səhnə üçün verib! Azərbaycan qadınına xas olan bütün gözəlliklər, qeyri-adi səs, təmiz nəfəs, ilahi təbəssüm, mehribanlıq və səmimiyyətlə yoğrulan xarakter, şux ifa tərzi, yorulmayan və kökdən düşməyən boğaz... daha nələr, nələr!\nBunlar sənət tərəfidir!\nSədaqət, etibar, prinsipiallıq, qorxmazlıq - bütün bunlar daha çox kişilərə xas keyfiyyət sayılsa da, ulu Tanrı səndən əsirgəməyib! Axı, bir qədər əvvəl “aslanın erkəyi, dişisi olmur” - dedik.\nBunlar isə insanlıq tərəfidir!\nSən Allahın verdiklərini insanlardan əsirgəməmisən! Yorulmadan, zəhmət çəkməkdən qorxmadan, dinclik və istirahət bilmədən xalqına, dövlətinə, mədəniyyətinə xidmət göstərmisən.\nSənət təkcə Allah vergisi ilə bitmir! İstedadın qədrini bilməyi, daim onu cilalamağı, zəhmət və alın təri hesabına ifanı zənginləşdirməyi də bacarmalısan!\nAzərbaycanın zəngin muğamı, bir-birindən gözəl xalq mahnıları, görkəmli bəstəkarları və səs sahibləri olub. Sən sənətin çətin yoluna qədəm qoyanda səhnəmiz boş deyildi! Gözəl səsi, fitri istedadı, özünəməxsus ifası, xalq arasında böyük hörməti olan tanınmış qadın ifaçılar kifayət qədər vardı.\nOnların nüfuzu və sənəti səni qorxutmadı, ruhdan salmadı!\nÖzündən əvvəlki ənənəni rədd və inkar etmədin!\nƏksinə, yaxşıları mənimsəyərək yeni səviyyəyə qaldırdın.\nQadın mahnı ifaçılığı sahəsində özünə yer etmiş “ciddilik” və “donuqluq” çərçivəsini cəsarətlə qırıb dağıtdın!\nMahnının ovqatına uyğun olaraq səhnəyə bir şuxluq, ritm və xoş əhvali-ruhiyyə gətirdin!\nTamaşaçı və dinləyicilərin hisslərini “idarə etməyi” də öyrəndin: Sən muğam parçası oxuyanda dinləyicilər sükuta dalaraq düşünür, mahnıya keçəndə isə hamı onun ritminə uyaraq əl çalır, xoş ovqat selinə düşüb gedirdi.\nƏslində, bununla sən səhnə ilə tamaşaçı salonu, ifaçı ilə dinləyici arasındakı “sərhəd”i, “tikanlı məftillər”i yox etməyi bacardın!\nBununla da qadın mahnı ifaçılığı sahəsində yeni məktəb yaratdın!\nZeynəb Xanlarova məktəbi!\nBu məktəbin uğurlu tələbələri də olub, uğursuzları da!\nAmma hər halda mövcuddur və daim yaşayacaqdır!\nÇünki ənənə və novatorluq üzərində qurulub!\nSən təkcə Azərbaycan xalq və bəstəkar mahnılarının təkrarsız ifaçısı olmamısan. Həm də səhnəmizin ən gözəl Leylilərindən biri sayılırsan. Üzeyirsevərlər bu gün də sənin yaratdığın Leyli obrazını xatırlayır, disklərini sevə-sevə dinləyir. Elə Azərbaycan radiosunun “Qızıl fondu”nda saxlanılan “Çahargah” muğamını da!\nHeç zaman sənətə xəyanət etməmisən!\nBöyük səhnədən heç zaman ayrılmayan, pul qazanmaq üçün toylara və şənliklərə getməyən nadir ifaçılardansan. Bütün mükafatların var: ən yüksək əyarlı ordenlərdən tutmuş respublikanın və digər respublikaların fəxri adlarınadək. Hətta ermənilər cızıqlarından çıxmağa başlayanda onların “xalq artisti” adını da qaytarıb başlarına vurmusan!\nƏn böyük mükafatın isə Azərbaycan xalqının sənə olan sevgisidir!\nXalq hər oxuyanı belə məhəbbətlə sevmir!\nBir maraqlı faktı yadına salmaq istəyirəm:\nAzərbaycanın üç böyük sənətkarı dəfələrlə stadionlarda anşlaqla konsertlər veriblər: Rəşid Behbudov, Müslüm Maqomayev və Zeynəb Xanlarova!\nHər üçünün xarici ölkələrə saysız-hesabsız qastrol səfərləri olub.\nHər üçünün “vizit kartı” (konsertə başlayarkən ilk ifaları) müxtəlif bəstəkarların bəstələdiyi “Azərbaycan” adlı mahnı olub.\nMusiqisi, sözləri və ifa üslubu müxtəlif olsa da, hər üç sənətkarın oxuduğu “Azərbaycan” mahnısı Vətənə məhəbbətin sevgi və tərənnümünə çevrilib!\nBir faktı da deməsəm olmur: Sizə oxşamağa çalışan neçə müğənni stadionda konsert vermək niyyətinə düşsə də, heç oradakı “sektor”ların birini belə doldura bilməyiblər!\nBu da sənət meyarlarından və xalqın sevgisini göstərən əlamətlərdən biridir!\nUlu öndər Heydər Əliyevin sayəsində hər üçünüz sovetlər dövrünün ən yüksək sənət titulu sayılan “SSRİ xalq artisti” fəxri adına layiq görüldünüz!\nSənin Heydər Əliyevə olan hörmət və sevgin, onun sənin sənətinə və özünə verdiyi qiymət isə heç kimin yadından çıxmayıb. Əslində, “siyasət cahangiri” ilə “sənət aslanı”nın dostluğu çoxlarına nümunədir. Bu həm də Azərbaycan xalqının zəngin mənəviyyata malik olmasından xəbər verir.\nTəbiidir ki, çoxumuz bu dostluğun və sizin aranızdakı söhbətlərin şahidi olmuşuq. Odur ki, sənin “Azərbaycan” qəzeti tərəfindən 2013-cü ildə nəşr edilən “Heydər Əliyev mənim həyatımda” kitabındakı xatirələrinin müəyyən qismini sitat gətirməklə oxucularda az-çox təsəvvür yaratmağa çalışacağam.\nBu dostluğa hər ikinizin münasibəti:\n“Zeynəb mənim də, ailəmin də dostudur, mən onun sənətini də, şəxsiyyətini də çox sevirəm, bilirəm ki, o da mənə həmişə sadiq olub, dost olub”.\n“Mən Əliyevlər ailəsinin dostu idim, dost olaraq da qalıram və bu ailənin üzvləri bu gün də məni özlərinə dost saydıqlarına görə özümü çox bəxtiyar sayıram”.\nDünya xəyanətdən və xəyanətkarlardan xali deyil! Hətta böyük şəxsiyyətlər belə xəyanətlərdən sığortalanmayıb!\nSSRİ-nin birinci və sonuncu prezidenti xəyanətkar M.Qorbaçovun paxıllığı və məkri ilə böyük siyasətdən müvəqqəti kənarlaşan Heydər Əliyevə Azərbaycanda da dönük çıxanlar çox oldu. Onların sırasında ulu öndərin çörək və imkan sahibi etdikləri, vəzifə pillələri ilə yuxarı qaldırdıqları da vardı. Belələri Azərbaycan Ali Sovetinin sessiyalarında Heydər Əliyevə yaxınlaşıb salamlaşmağa, hal-əhval tutmağa belə qorxurdular. Ulu öndər Moskvada xəstə yatanda isə yanına heç kəsi buraxmırdılar. Əslində, onunla görüşə can atanlar da yox idi. Qardaşım Zeynəb xanım, bu məqamda da sən istisnalar sırasında oldun.\n“Bir əhvalat heç yadımdan çıxmır. 1988-ci il idi. Amerikadan bir aylıq konsertdən qayıdırdım. Bakıya Moskvadan dönməliydik. Əvvəlcədən heyət rəhbərimizə demişdim ki, mənim Moskvada işim var. Bakıya hamıyla bərabər dönməyəcəyəm. Əslində, onlar anlayırdılar bu iş nə işdir. Heyətdən dedilər ki, bilirik, Heydər Əliyevlə görüşəcəksən, amma axı, bizim üstümüzə də qara buludlar çəkəcəksən. Elə düşünəcəklər, biz də gedib Heydər Əliyevlə görüşmüşük. Dedim, bəli, mən Heydər Əliyevlə görüşəcəm, bəs siz niyə qorxursunuz bu kişi ilə görüşməyə? Axı, onun sizin hər birinizə nə qədər yardımı olub, niyə unudursunuz bu yaxşılıqları?! Bu o zaman idi ki, Heydər Əliyevin ətrafında bir ailəsi idi, bir də özü. İttifaq əhəmiyyətli pensiyaçı olsa da, ondan əl çəkmirdilər. Bakıya yoxlama yoxlama dalınca gəlirdi, insanlardan zorla Heydər Əliyevin əleyhinə yalançı “donos”lar alırdılar.\nNə isə, təkbaşına üz tutdum Kremlin sanatoriyasına. Qapıda mənə dedilər ki, bura giriş qadağandır. Heydər Əliyevlə görüşə isə ailəsindən başqa heç kəs buraxılmır. Yəni, bu dahi insanı ev dustağına çevirmək istəyirlər. Dedim, siz nə danışırsınız, Zeynəbi Heydər Əliyevlə görüşə buraxmamaq olar?! Qarşımı tankla kəssəniz də, yuxarı qalxacam. SSRİ xalq artisti olduğumu bildiklərindən mənə qarşı çox da kobudluq edə bilmirdilər, amma dirəniblər ki, yuxarı buraxmayacağıq. Mən də elə bil “Qatar” oxuyuram, zil səsim bütün sanatoriyanı bürüyüb. Bir də gördüm həkim qapıçıya yaxınlaşıb dedi ki, pasiyentin özü yuxarıdan bu qadının gəlişi üçün icazə alıb. Qaldım mat-məəttəl. Axı, pasiyent Heydər Əliyevdirsə, mənim bura gəlişimdən xəbər tutmamalıdır. Nə isə, qalxdım yuxarıya. Elə ikinci mərtəbədə bir də gördüm ki, budur ha, çinar boylu Heydər Əliyev gülə-gülə gəlir: “Zeynab, konsert salonunda deyilsən, sanatoriyadasan, bu nə səs-küydü salmısan?” Görüşdük, dedim, ay Heydər müəllim, axı, məni Sizin yanınıza buraxmırdılar. Dedi: “Ay qız, ailəmdən başqa heç gələn də yoxdur. Amma mənə deyəndə ki səni icazəsiz görməyə gələn var və aşağıdan da səsin bütün aləmi bürüyəndə, dedim, bu, Zeynabdır. Onlar hələ səni tanımırlar, bilmirlər ki, sən bura girmək üçün lap əməlli-başlı müharibə edərsən”.\nYaxud başqa bir məqam:\n“1991-ci ilin fevral ayının əvvəlləri idi. Yeni çağırış Ali Sovetin ilk sessiyası keçiriləcəkdi. Heydər Əliyevlə əvvəlcədən zəngləşmişdik, salonda görüşməyə qərarlaşmışdıq. Elə binaya daxil olub asılqanlara yaxınlaşmışdım ki, bir də o əzəmətli səsi eşitdim: “Zeynab!..” Çevrildim ki, böyük foyenin ortasında bir Heydər Əliyevdir, bir mən, bir də Heydər müəllimi qoruyan Mahmud Məmmədquliyev. Qalan deputatlar, vəzifəli şəxslər hamısı pəncərələrin qabağında, küncdə-bucaqdadırlar, gizləniblər, özlərini görməzliyə vururlar. Məni saxlamaq olar?.. Heydər Əliyevi qucaqlayıb səsimin gur yerinə salaraq hamının eşidəcəyi tonda qışqırdım:”Eşq olsun xalqımın qəhrəman oğluna! Bu millətin ən böyük rəhbəri Sənsən, Sən olmusan!” Heydər müəllimin də, Mahmud müəllimin də gözləri yaşardı. Mahmud müəllim dedi ki, “Zeynəb xanım, biz xeyli müddətdir burdayıq, bizi görən on addımlıqdan qaçır. Hamısı da Heydər Əliyevin çörəyini yeyənlər, onun sayəsində adam olanlar, vəzifə görənlərdir”. Heydər Əliyev də qayıtdı ki, “Zeynab, Mahmud, siz bu adamlara fikir verməyin, onlara mənim yazığım gəlir, bədbəxt və cılızdırlar. Onlar bu gün salam verməyə qorxurlar, sabah lap təxribat da edə bilərlər. Amma mən də Heydər Əliyevəm, tək canımla onların hamısından güclüyəm!” bu sözlərdən sonra indi də məni ağlamaq tutdu...”\nHeydər Əliyev sənəti və sənətkarı həmişə yüksək qiymətləndirir, onlara daim qayğı və diqqətlə yanaşırdı. Zəhmətlərinin mükafatlandırılmasına xüsusi fikir verməklə keçmiş SSRİ məkanındakı hörmət və nüfuzundan bu məsələdə də istifadə edirdi. Maraqlı bir faktdır ki, Sosialist Əməyi Qəhrəmanı adına layiq görülən Azərbaycanın yazıçı, şair və sənət adamlarının sayı əhalisi Azərbaycandan qat-qat çox olan Ukraynadan artıq idi: bu da Heydər Əliyevin xidmətidir.\nSənin söylədiyin xatirələrdən daha bir misal:\n“Heydər Əliyevin mənə bağışladığı bağ evində ailəliklə dincəlirdim. Bir də gördüm qapı döyülür, gələnlər də Mərkəzi Komitənin əməkdaşları idi. “Heydər Əliyev sizə telefonla zəng edəcək, təcili şəhərə getməliyik” - dedilər. Təcili şəhərə qayıtdım. Yol boyu da ürəyimdə özümü didib-tökürəm ki, görəsən, yenə sərtliyimə salıb nə etmişəm ki, məndən də Heydər Əliyevə şikayət ediblər, indi də o məni təcili axtarır. Elə mənzilə yeni daxil olmuşdum ki, bir də gördüm telefon zəng çalır. Dəstəyi qaldırdım, doğma əziz bir səs - Zərifə xanım idi. Hal-əhvaldan sonra: “Zeynəb, qardaşın səninlə danışmaq istəyir” - dedi. “Salam, Zeynab, şad xəbər eşitmək istəyirsənmi?” Heydər Əliyevin bu sözünə dərhal cavab verdim: “Sizin, Zərifə xanımın səsini eşitməkdən böyük xoş xəbər ola bilməz. Nə deməyinizdən asılı olmayaraq, mən elə sizlərin səsini eşitdimsə, demək, ən böyük şad xəbəri aldım”. Heydər Əliyev gülə-gülə dedi: “Zeynab, mən indi Macarıstandayam, hərbi telefon xətti ilə sənə zəng edirəm, istəyirəm bu xoş xəbəri elə birinci Zərifə xanımla məndən eşidəsən. Sənə SSRİ-nin xalq artisti, Rəşid Behbudova da Sosialist Əməyi Qəhrəmanı adı verildi. Təbrik edirik!” Əməlli-başlı çaşıb qaldım. Nə deyəcəyimi də bilmədim. Birtəhər özümü ələ alıb “Heydər müəllim, bu mükafatın sənədində kimin imzasının olmasının mənim üçün əhəmiyyəti yoxdur, əsas odur ki, bu mükafatı mənə Siz vermisiniz, bu, Sizin sayənizdə mümkün olub. Təşəkkür edirəm!” - dedim və kövrəldim.”\nƏslində, sənin ulu öndər Heydər Əliyevə verdiyin qiyməti xalqımızın öz rəhbərinə bəslədiyi sonsuz məhəbbətin ifadəsi kimi də qiymətləndirmək olar. Odur ki, xatirələrindən sonuncu parçanı da diqqətə çəkirik:\n“...Mən bəzəkli, ütülü sözləri sevmirəm və belə danışmıram da. Çox eşitmişik, hansısa rəhbər haqqında deyirlər ki, o ölməyib, qəlblərdə yaşayır. Bu sözlərin çoxu yalan olub. Amma Heydər Əliyev barədə bu söz deyiləndə öz təsdiqini tam olaraq tapır.\nHeydər Əliyev İlham Əliyevin xoş əməllərində, uğurlu fəaliyyətində yaşayır!\nHeydər Əliyev Mehriban xanım Əliyevanın xeyirxah işlərində, mərhəmətli missiyasında yaşayır!\nHeydər Əliyev Azərbaycanın qazandığı hər bir nailiyyətdə, yüksəlişdə yaşayır!”\nİndi ulu öndər Heydər Əliyevin memarı və qurucusu olduğu müstəqil Azərbaycanda, demokratik, müasir dövlətdə yaşayırıq və bununla fəxr edirik! Ölkədə mətbuat və söz azadlığı, fikir plüralizmi mövcuddur. Çoxsaylı televiziya və radio kanalları, qəzetlər, informasiya agentlikləri, internet qəzet və saytları fəaliyyət göstərir. Kim nədən necə istəyir, ağlı necə kəsir, eləcə də yazır!\nÖz aramızdır, mətbuatın bolluğu, kanalların çoxluğu sənətə yaxşı heç nə verməyib! Bu gün qəzet və saytlar ifaçının istedad və mədəniyyətindən yox, neçə dəfə ərə gedib boşanmasından, kimin kiminlə oturub-durmasından yazır. Bütün teleradio kanalları əkiz uşaqlar kimi bir-birinin eyninə çevrilib. Sənət yarışmasını qalmaqal yarışması, adını “sənətkar” qoyanların bir-birinin dalınca danışması, qeybətlə məşğul olması tutub. Fəxri adı olanlar bu adın məsuliyyətini daim doğrultmaq əvəzinə lovğalanmaqla, başqalarını bəyənməməklə məşğuldurlar. Bəzi “xalq artistləri” bir-birilərinə “titullar”, yeni adlar verir, özlərini kriminal aləmin avtoritetləri kimi aparırlar. Yeganə məqsəd “toy tutmaq”, toylara “daha baha qiymətə” getməkdir! Səsi olmayanların titulları lap çoxdur. Hərə bir fonoqram hazırladaraq kompüterdə səsini gücləndirir, sonra da qoltuğuna vuraraq toyları, televiziya kanallarını gəzir. Studiyada özləri və çalğıçılar olanda da fonoqram oxudurlar.\nSənətin və sənətkarlığın meyarı itib!\nSSRİ xalq artisti, Dövlət mükafatı laureatı Zeynəb Xanlarova isə unudulub!\nHər ifası bir “ustad dərsi” sayılan lent yazıları arxivlərin küncündə qalıb...\nDaim tamaşaçı qarşısında canlı ifa edən, hər tədbirə və bayrama təzə mahnılarla gələn, birnəfəsə 10-15 mahnı oxuyan və oxuduqca səsi daha da açılaraq saflaşan, 3-4 saat dayanmadan, tamaşaçı alqışı və məhəbbəti selində tər töküb insanlara zövq, sevinc, xoş istirahət bəxş edən Zeynəb Xanlarova isə telekanal rəhbərlərinin, musiqi redaksiyalarına başçılıq edənlərin yadına düşmür! Çünki özləri yerlərində olmayan, sənətə və sənətkara qiymət verməyi bacarmayanlardır!\nÖzü yaşaya-yaşaya, hər il ölkə xaricində möhtəşəm konsertlər verə-verə hələ də səhnədə olan Zeynəb Xanlarova ekran və efirdə yoxdur!\nBəyənmədiyimiz sovet dövründə hər dəfə səfərdən qayıdanda telejurnalistlər kameraları ilə evinə gələrək müsahibə alar, 1-2 saatlıq veriliş hazırlayaraq dönə-dönə nümayiş etdirərdilər!\nO zaman hələ bircə kanal vardı...\nÇünki Zeynəb Xanlarova yaltaqlıq nə olduğunu bilməyib, daim öz ucalığını qoruyub!\nŞəxsiyyətini qoruyub saxlayır, sənətini isə hər şeydən yüksəkdə tutur!\nHəm də qalmaqal yaradanlara qoşulmur...\nHeç kimin dalınca danışmır...\nHeç kimə titul verib, yerini şirin salmaq üçün özünü ucuzlaşdırmır...\nHeç kimdən minnət götürmür, xahiş etmir!\nƏslində, teleradio kanallarının yaddan çıxardığı Zeynəb Xanlarova deyil!\nUnudulan, ən gözəl xalq mahnılarıdır!\nUnudulan, ən gözəl bəstəkar mahnılarıdır!\nUnudulan, dinləyicidə yüksək zövq formalaşdıran ifa mədəniyyətidir!\nUnudulan, canlı ifa zamanı hər dəfə müğənninin improvizə etmək bacarığıdır!\nBu unutqanlıq artıq ifaçılar nəsli arasındakı əlaqələri qırır...\nNəhəng bəstəkarların yerini notu bilməyən, mahnını “ağızda yazan” bəstəçilər tutur...\nZeynəb Xanlarovanın isə yeri həmişə boş qalacaqdır!\nÇünki “onu zəmanə yetirməz, dübarə bir dənədir”.\nZeynəb Xanlarova adi ifaçı deyil! Onun səsi, mahnıları həm də səfərbəredici gücə malikdir!\nDünya azərbaycanlılarını birliyə və Vətənə məhəbbətə səsləyən, sövq edən birləşdirici qüvvədir!\nYubileyinlə bağlı sənə nə arzulayardım?!\nƏn əvvəl möhkəm cansağlığı və könül xoşluğu.\nSonra isə Allah Sənə nə veribsə, axıracan olsun, başacan olsun!\nBütün bunları söyləyəndən sonra yazının əvvəlinə qayıdıram:\n- İndi bildin niyə sənə “qardaşım” deyə müraciət etdim?!.


Braziliyanın telekanalında Azərbaycan multikulturalizmindən danışılıb - AZƏRTAC – Azərbaycan Dövlət İnformasiya Agentliyi\nBakı Beynəlxalq Multikulturalizm Mərkəzinin (BBMM) icraçı direktoru Rəvan Həsənov Braziliyanın “Rebe TV” telekanalına Azərbaycan dövlət siyasətinin əsas istiqamətlərindən birini təşkil edən multikulturalizm siyasəti və Ermənistan-Azərbaycan Dağlıq Qarabağ münaqişəsi barədə müsahibə verib.\nBakı Beynəlxalq Multikulturalizm Mərkəzinin mətbuat xidmətindən AZƏRTAC-a bildiriblər ki, BBMM-in icraçı direktoru Rəvan Həsənov müsahibədə multikulturalizmin Azərbaycanın dövlət siyasəti olduğunu deyib. O bildirib: “Bu siyasət sülhü, mədəniyyətlər və dinlər arasında dialoqu təşviq edir. Bakı Beynəlxalq Multikulturalizm Mərkəzi dünyanın 22 ölkəsində multikulturalizm fənnini həm tədris, həm də təbliğ edir. Bu ölkələr arasında Braziliyaya xüsusilə böyük əhəmiyyət verilir. 2019-cu ildən Braziliya Federal Universitetində “Azərbaycan multikulturalizmi” fənninin tədrisinə başlayan mərkəz hazırda bu əməkdaşlığı davam etdirir. Mövcud layihələr çərçivəsində Braziliyadan bir sıra elm adamları, professorları Azərbaycana səfər edib, eyni zamanda, bu fənni dinləyən braziliyalı tələbələr Beynəlxalq Multikulturalizm Yay və Qış məktəbləri çərçivəsində ölkəmizə dəvət olunublar. Layihə çərçivəsində azərbaycanlı professor heyəti və BBMM-in əməkdaşları da Braziliyada rəsmi səfərdə olublar. Hazırda bir çox layihələr üzrə davam edən sıx əməkdaşlıq gələcəkdə daha da genişləndiriləcək. Bu layihələr, bütövlükdə multikulturalizm siyasəti xalqlarımızı bir-birinə daha çox yaxınlaşdıracaq.\nƏlbəttə, Dağlıq Qarabağ münaqişəsi həm regional sülhə, həm də mədəniyyətlərarası və dinlərarası dialoqa böyük zərbədir. Ermənistanın Azərbaycanın beynəlxalq hüquqla tanınmış ərazilərini 30 ilə yaxındır işğal altında saxlaması cinayət faktıdır. Ancaq təəssüf ki, ermənilərin uydurma təbliğatı nəticəsində bir sıra media qurumları münaqişəyə ya dini, ya da milli don geyindirməyə çalışırlar. Sanki bu münaqişə müsəlman-xristian münaqişəsidir, yaxud iki millətin bir-birinə qarşı müharibəsidir. Bu iki tezis çox mənasızdır. Çünki bu, ərazi münaqişəsidir və Azərbaycan ərazilərinin işğalı, eləcə də 1 milyona yaxın azərbaycanlının öz yaşayış yurdundan qovulması nəticəsində meydana çıxıb. Ermənistanın dünya mediasında dini və ya milli zəmində təbliğat aparması isə bu münaqişəyə əlavə tərəflər cəlb etmək istəyi ilə bağlıdır.\nAzərbaycan isə dövlətimizin başçısı İlham Əliyev də vurğuladığı kimi, dünyada multikulturalizmin ünvanlarından biri kimi tanınır. Bu gün Azərbaycanda bütün dinlər sərbəst təmsil olunur. Hətta mənşəcə erməni olan minlərlə insan da ölkəmizdə sərbəst şəkildə yaşamağa davam edir. Bakı şəhərinin mərkəzində erməni kilsəsi qorunub saxlanılıb. Eyni zamanda, 30-dan çox azsaylı xalq öz dilini, mədəniyyətini qoruyaraq, əsrlərdir Azərbaycanda sülh və dostluq şəraitində yaşayır. Azərbaycan Prezidenti ölkədə mövcud olan bütün mədəniyyətlərin və inancların qorunub saxlanması istiqamətində siyasət həyata keçirir. Azərbaycan 30 ilə yaxın müddətdə Ermənistanın işğal edilmiş torpaqların sülh yolu ilə, danışıqlar vasitəsilə qaytarmasına çalışdı. Mədəniyyətlər və dinlər arasında dialoqa bu qədər töhfə verən bir xalqı dini və ya milli münaqişədə ittiham etmək, sadəcə, gülüncdür. Ermənistan isə monoetnik bir cəmiyyətə sahibdir. Hazırda Dağlıq Qarabağda Azərbaycanın ərazi bütövlüyü uğrunda gedən müharibə Vətən müharibəsidir”.\nAZERTAG.AZ :Braziliyanın telekanalında Azərbaycan multikulturalizmindən danışılıb


Türkiyədə iyulun 15-i hökumətə qarşı uğursuz çevriliş cəhdinin dördüncü ildönümünü qurbanların xatirələrinin anım mərasimi və tədbirlər keçirilir.\nÇərşənbə günü prezident Rəcəp Tayyib Ərdoğan çevriliş cəhdinə qarşı mübarizə aparan mülki "veteranların" müşayiəti ilə Ankaradakı prezident kompleksindəki bir abidə önünə əklil qoyub və dua edib. Ərdoğan çevrilişin süqutunu parlamentdə də qeyd edib. Tədbir COVID-19 pandemiyası zamanı keçirildiyi üçün iştirakçılar maskalarda olub.\n2016-cı il iyulun 15-də silahlı qüvvələr daxilindəki hərbi birləşmələr Ərdoğan hökumətini devirməyə cəhd edərkən tanklardan, döyüş təyyarələrindən və vertolyotlardan istifadə etmişdi. Çevriliş edənlərin insanları atəşə tutması, parlamenti və digər hökumət binalarını bombalaması nəticəsində 251 nəfər ölmüş, 2200 nəfər yaralanmışdı. Dövlət çevrilişində iştirak etdiyi ehtimal edilən 35 nəfərin də öldüyü bildirilir.\nTürkiyə çevriliş cəhdində ABŞ-da yaşayan müsəlman din xadimi, Ərdoğanın keçmiş müttəfiqi Fəthullah Güləni ittiham edib. Gülən bu ittihamı rədd etsə də, onun şəbəkəsi terrorçu qrup kimi tanınıb və ona Fəthullahçı Terror Təşkilatı və ya FETO adı verilib.\n"FETO-nun son üzvü məsuliyyətə cəlb olunana qədər biz ölkəmizin daxilində və xaricdə qətiyyətli mübarizəmizi davam etdirəcəyik" - deyə, Ərdoğan "şəhidlərin" yaxınları və yaralılar üçün verilən nahar zamanı bildirib.\nƏrdoğan hökuməti Gülən şəbəkəsinə qarşı basqılar məqsədilə çevriliş cəhdindən sonra fövqəladə vəziyyət elan etdi.\nİki ildir davam edən fövqəladə vəziyyət zamanı on minlərlə insan çevrilişdə və Gülənlə əlaqəsi olmaqda ittiham edilərək, həbs edilib və məhkəmə prosesləri hələ də davam edir. Hökumətin fövqəladə sərəncamları ilə müəllimlər və polis işçiləri də daxil olmaqla, 130 mindən çox insan dövlət işindən çıxarılıb.\nTənqidçilər həbslərin və işdən çıxarılmaların çox dərinə getdiyini və Türkiyənin terrorizmə dair geniş qanunları çərçivəsində hökumətə qarşı olan bütün müxalifəti hədəf aldığını deyir.\nƏrdoğan Gülənlə əlaqəsi olduğu etimal edilən 100-dən çox insanın xaricdə həbs edildiyini və mühakimə olunmaq üçün Türkiyəyə gətirildiyini deyib.\nGülənin transmilli şəbəkəsi tərəfindən dünya boyu qurulan məktəblər, mədəniyyət mərkəzləri və dərnəklər bağlanıb və ya Türkiyə hökumətinə bağlı olan təşkilatlara çevrilib.\nƏrdoğan hökumətinin dəfələrlə müraciətinə baxmayaraq, ABŞ 79 yaşlı din xadimini Türkiyəyə təhvil verməyib.


Azerbaycan yığmasından TARİXİ REKORD - Azadliq Xeber\nAzerbaycan yığmasından TARİXİ REKORD\nAzərbaycan yığmasından TARİXİ REKORD\n18.01.2016 / 10:24 xeber –\nTaekvondo üzrə Azərbaycan yığması tarixi rekorda imza atıb. Apasport.az saytının məlumatına görə, ölkəmiz ilk dəfə Yay Olimpiya Oyunlarında maksimum sayda – 4 idmançı ilə iştirak edəcək.\nBunadak daha bir idmançımız – Radik İsayev (+80 kq) lisenziyanı təmin etdiyindən Rioya yollanacaq taekvondoçularımızın sayı dördə çatıb. Dünya və Avropa çempionumuz buna reytinq xalına əsasən nail olmuşdu.\nBu il Rioda keçiriləcək Yay Olimpiya Oyunlarında isə birdən-birə 3 rekord müəyyənləşəcək. Birincisi, ilk dəfə olaraq, 4 taekvondoçumuz qalib adı uğrunda yarışacaq. İkinci rekord isə qadın yığmamıza aiddi. İndiyədək xanımlarımız heç vaxt 2 lisenziya qazanmamışdı. Ümumiyyətlə, zərif cinsin nümayəndələri yalnız 1 dəfə Olimpiadaya yollanmışdı ki, buna da 4 il öncə Fəridə Əzizova imza atmışdı. Elə üçüncü rekordun müəllifi də onun özüdü ki, 67 kq çəki dərəcəsindəki təmsilçimiz ikinci dəfə planetin ən mötəbər turnirinə yollanacaq. O bununla da hazırda Azərbaycan Taekvondo Federasiyasında vitse-prezident işləyən Rəşad Əhmədova çatıb.